Američki stručnjaci: S-400 „Trijumf“ predstavlja ozbiljan izazov za SAD - 09.03.2021, Sputnik Srbija\nAmerički stručnjaci: S-400 „Trijumf“ predstavlja ozbiljan izazov za SAD\nRuski raketni sistem S-400 „Trijumf“ predstavlja ozbiljan izazov za američke Oružane snage, navodi se u izveštaju stručnjaka Istraživačke službe američkog... 09.03.2021, Sputnik Srbija\nsvet, vesti, s-400 „trijumf, sad, rusija\n13:52 09.03.2021 (Osveženo: 01:09 26.08.2021)\n© Sputnik / Vladislav Sergienko / Uđi u foto-galerijuDivizija S-400 "Trijumf" na Krimu\nRuski raketni sistem S-400 „Trijumf“ predstavlja ozbiljan izazov za američke Oružane snage, navodi se u izveštaju stručnjaka Istraživačke službe američkog Kongresa, u koji je uvid imala televizija RT.\n„Jedan od elemenata integrisanog sistema PVO koji mogu predstavljati najozbiljniji izazov za Oružane snage SAD je ruski protivavionski raketni sistem S-400. Opremljen je radarima dometa do 400 kilometara, kao i raketama sličnog dometa. Protivnik možda i neće lansirati raketu ka cilju koji se nalazi na maksimalnoj udaljenosti, ali takva rezerva omogućava dodatnu mogućnost manevrisanja u radijusu od 400 kilometara za efikasnije uništavanje meta“, navodi se u dokumentu.\nPrema rečima analitičara, potencijalni „protivnici“ SAD – Rusija, Kina i Iran smatraju da su Ratne vazduhoplovne snage glavna prednost SAD tokom vojnih operacija. Zbog toga neke su neke od tih zemalja usmerene na razvoj integrisanih sistema PVO „u cilju suprotstavljanja američkom vojnom potencijalu“.\nIstiče se da Moskva i Peking više od deset godina rade na sistemima za ograničavanje i uskraćivanje pristupa i manevrisanja (A2/AD) u pokušaju da „spreče Oružane snage SAD da dobiju pristup određenim teritorijama i regionima“.\n„Potencijal sistema A2/AD, koji uključuju i integrisane sisteme PVO, nastavlja da raste i, shodno tome, povećava se rastojanje sa koga Oružane snage SAD treba da deluju kako bi izbegli otkrivanje i moguću štetu“, smatraju američki stručnjaci.\nTakođe konstatuju da su savremeni sistemi PVO problem za američke vojnike, jer predstavljaju mrežu, a ne konkretan senzor ili raketu koji treba eliminisati.\nMeđutim, kako se navodi u izveštaju, Pentagon već poseduje nekoliko načina da se suprotstavi takvim sistemima PVO, na primer, stelt tehnologiju, rakete dugog dometa i opremu za suzbijanje radara.\nČlan Akademije vojnih nauka Rusije Andrej Koškin prokomentarisao je za RT izveštaj američkih stručnjaka, rekavši da time priznaju preimućstvo ruskih sistema PVO i potvrđuju činjenicu da SAD i dalje nemaju punopravno oružje koje je u stanju da ih savlada.


Ulazak Finske i Švedske u NATO mijenja poredak u Evropi - Impuls\nObjavljeno: Ponedjeljak, 16 Maj 2022 08:51\nNajavljeni ulazak Finske u NATO predstavlja pomak tektonskih razmjera u pogledu bezbjednosne politike na evropskom kontinentu.\nFinski predsjednik Sauli Ninisto potvrdio je juče da će njegova zemlja aplicirati za članstvo u NATO paktu."Danas smo ja i Vladin Odbor za spoljne poslove zajedno odlučili da će Finska aplicirati za članstvo u NATO-u", rekao je Ninisto.\nPremijerka Finske Sana Marin izrazila je nadu da će parlament te zemlje u narednih nekoliko dana snažno podržati odluku o podnošenju zahteva za članstvo u NATO.\nFinska je dugo održavala neutralni status u dogovoru sa Sovjetskim Savezom, nakon poraza u sovjetsko-finskom ratu 1939-1940. SSSR je tada osvojio desetinu finske teritorije, a jedna od posljedica rata je prinudna neutralnost, koja je vremenom prerasla u odnose relativno srdačne saradnje prvo sa Sovjetskim Savezom, a potom i s Rusijom. Finska je namjeru da uđe u NATO opravdala strahom za svoju bezbjednost nakon ulaska ruskih trupa u Ukrajinu.\nIzvjesno je da će Finsku slijediti Švedska, koja je takođe neutralna zemlja. Za razliku od finske neutralnosti, koja je bila posljedica objektivnih okolnosti, švedska neutralnost je dublje ukorijenjena u stanovništvo i predstavlja ideološku orijentaciju Švedske da ne ulazi ni u kakve vojne saveze. Međutim, i Švedska je procijenila da je opasnost od Rusije dovoljno realna da je spremna promijeniti svoju vijekovnu težnju ka vojnoj neutralnosti.\nAko je namjera Vlade Rusije upadom u Ukrajinu bila odbaciti NATO od svojih granica, ulaskom Finske, koja s Rusijom dijeli gotovo 1.400 kilometara granice, a uskoro, vjerovatno i Švedske, postignut je suprotan efekat.\nIako je Finska neutralna, ne znači da nema duboke odnose s NATO-om, naprotiv. Tješnja saradnja, međutim, počela je tek raspadom SSSR, kada je Finska pokrenula pregovore s NATO-om o ulasaku u Partnerstvo za mir 1993. godine. Nakon toga, Finska je ušla i u Individualni partnerski program saradnje, a u BiH je kao partner Finska učestvovala u IFOR-u i SFOR-u, misijama za stabilizaciju mira.\n"Finska je jedan od najaktivnijih partnera i mnogo je doprinijela operacijama koje je predvodio NATO na Balkanu, u Avganistanu i Iraku. Finska je među šest zemalja koje su dale posebno značajan doprinost NATO operacijama i ciljevima Alijanse. Kao takva, zemlja ima pojačane mogućnosti za dijalog i saradnju s Alijansom", kažu u NATO-u.\nIako je obično proces prijema proces koji se ne može završiti brzo, u NATO-u vjeruju da će u slučaju Finske i Švedske biti moguće značajno ubrzati proceduru. Obje vojske su izuzetno sposobne, cijenjene i dobro opremljene, a kao nordijske zemlje imaju veliku demokratsku tradiciju, što je takođe plus koji će olakšati pretpristupne pregovore.\nNATO zemlje imaju gotovo sedam puta više stanovništva od Rusije, tako da s te pozicije ulazak Finske i Švedske neće biti toliko značajan.\nUprkos tome, NATO vjeruje da će ulaskom ove dvije zemlje u Alijansu značajno ojačati, i to ne samo u vojnom smislu, i zato izrazi srdačne dobrodošlice nisu samo puka formalnost. Iako su obje zemlje male s relativno malobrojnom populacijom, Finska ima veliki broj dobro obučenih vojnika u rezervi, a Švedska ima vojnu industriju cijenjenu na svjetskom nivou.\nPrema podacima koje je ove sedmice iznio američki "Washington Post", NATO ima 1,7 puta više vojnika od Rusije, a nevjerovatna je činjenica da će se prijemom Finske i Švedske taj odnos udvostručiti u korist NATO-a.\nKombinovani bruto domaći proizvod ova dva ekonomska diva iznosi više od 800 milijardi dolara, što je oko 60 odsto bruto domaćeg proizvoda izuzetno mnogoljudnije Rusije. BDP NATO zemalja je 27 puta veći od BDP-a Rusije.\nGlavna premoć NATO-a u odnosu na Rusiju je upravo ekonomske prirode i u smislu izdvajanja za odbranu. NATO zemlje na odbranu troše 25 puta više od Rusije, a istorijska promjena vojne orijentacije Njemačke, koja je najavila osnivanje fonda od 100 milijardi za odbranu i povećanje izdataka za odbranu u visini od dva odsto BDP-a, taj broj će još značajnije pomjeriti.\nŠvedska bi mogla uskoro u NATO?


Rusija radi na tehnologijama za sajber ratove - 17.10.2015, Sputnik Srbija\nMinistarstvo odbrane Rusije radi na tehnologijama za vođenje sajber ratova, saopštio je vršilac dužnosti načelnika glavne uprave za naučno-istraživačku... 17.10.2015, Sputnik Srbija\n22:48 17.10.2015 (Osveženo: 23:03 17.10.2015)\n„Jedan od najvažnijih pravaca istraživanja, realizacije i implementacije inovacionih tehničkih naprednih tehnologija su IT tehnologije, IT grana. Ministarstvo odbrane aktivno radi na suprotstavljanju mogućim sajber napadima, ratu u sajber prostoru velika pažnja se poklanja ovom pravcu“, rekao je Kordjukov u programu „Ruske službe novosti“.\nKordjukov je posebno izdvojio dostignuća informacionog kompleksa Nacionalnog centra za upravljanje odbranom.\nOn je takođe naveo i da Ministarstvo odbrane pažljivo prati napredovanje zapadnih partnera u ovoj oblasti. Nakon pažljivih analiza, prema njegovim rečima, odlučuje se o određivanju prioriteta ključnih tehničkih pitanja neophodnih za realizaciju u bliskoj budućnosti.


Premazi i štamparske boje\nSAFIC-ALCAN BRENDIRANI PROIZVODI\nNOVOSTI I DOGAÐAJI\nSafic-Alcan, kao jedna od vodećih distributivnih kompanija za specijalne hemikalije za različite upotrebe u industriji među svojim svojim glavnim ciljevima ističe pružanje najkvalitetnijih usluga svoijm kupcima i principalima.\nNaš cilj je da u potpunosti pojednostavimo logističke usluge za naše principale, kako bi ih u potpunosti ili delimično povezali sa tržištem.\nŠto se tiče naših kupaca, cilj je da isporučimo svoje proizvode u skladu sa visokim standardima bezbednosti, bilo gde, na vreme i na željeni način, kako bi dostigli najviši standard usluga za naše korisnike.\nSafic-Alcan poseduje kompletnu mrežu lanca snabdevanja, što nam daje fleksibilnost da odgovorimo izazovima lokalnog i globalnog tržišta uz najviši nivo usluge.\nVeći deo naše logistike poverili smo pouzdanim partnerima sa kojima ostvarujemo dugoročnu saradnju. Naši partneri poseduju potrebna stručna znanja u oblasti skladištenja, manipulacije i isporuke hemikalija, uključujući i specifične zahteve određenih industrija, a raspolažu i odgovarajućim sertifikatima i ovlašćenjima.\nSve to omogućava kompaniji Safic-Alcan da u potpunosti posluje u skladu sa postojećom regulativom i standardima kombinujući pri tome standarde visokog kvaliteta sa isplativim rešenjima, a zahvaljujući najsavremenijim logističkim i IT uslugama koje nam pružaju naši partneri.\nNaši timovi lanca snabdevanja neprestano nadgledaju rad naših logističkih partnera i vrše reviziju poslovanja kada god je to potrebno.\nU posebnim slučajevima, međutim, zadržavamo fleksibilnost angažovanjem sopstvenih resursa komplementarnih sa rešenjima koja nude naši partneri.\nKao krajni rezultat, upravljamo širokom mrežom strateški lociranih skladišta u svim zemljama u kojim poslujemo uz kombinaciju korišćenja usluga lokalnih skladišta (pristup “kupovine na jednom mestu” za kombinovane porudžbine naših kupaca) kao i regionalnih skadišta (koncept “čvorišta”, od ključne važnosti za naše panevropske principale i optimizaciju troškova).\nDostupnost proizvoda i upravljanje zalihama\nKao deo naše ključne uloge pouzdanog distributera, Safic-Alcan obezbeđuje dovoljne zalihe proizvoda kako bi zadovoljio potrebe kupaca za isporukom na vreme ali i da bi odgovorio na hitne zahteve svojih kupaca.\nTakođe, našim kupcima nudimo i outsourcing usluge kada god imaju potrebu za takvim rešenjem.\nUzorci i prepakivanje\nNaš lanac snabdevanja uključuje i slanje uzoraka našim kupcima za potrebe njihovog razvoja.\nOdređena rešenja za prepakivanje proizvoda su takođe deo usluge koju možemo da ponudimo preko naše mreže partnera.\nU svakom slučaju, molimo Vas da kontaktirate vašeg Safic-Alcan predstavnika prodaje ili korisnički servis kako bi mogli da odgovorimo na sve vaše potrebe, uključujući i posebna rešenja koja možemo prilagoditi vašim zahtevima.


Zbor građana Golubinaca zbog zatvorenog regonalnog puta\nU ponedeljak isključenje struje u novopazovačlom bloku 9\tpetak, 15 oktobar 2021 17:09\nKnjiževno druženje sa Ljubivojem Ršumovićem u biblioteci\tpetak, 15 oktobar 2021 15:06\nAkcija dobrovoljnog davanja krvi u Golubincima i Vojki\tpetak, 15 oktobar 2021 13:54\nU Staroj Pazovi uhapšen biciklsta u alkoholisanom stanju\tčetvrtak, 14 oktobar 2021 16:57\nNovi udes na pešačkom kod Sokolskog doma sreda, 13 oktobar 2021 18:26\nsubota, 30 januar 2021 15:12\nU nedelju u 15 časova, u centru Golubinaca održaće se zbor građana povodom nedavno zatvorenog regionalnog puta ka Staroj Pazovi.\nStanovnici Golubinaca, ali i drugih mesta u celom Sremu, nezadovoljni su zbog iznenadnog zatvaranja puta Stara Pazova - Golubinci.\nZatvaranjem tog puta građanima Golubinaca uskraćena je mogućnost brzog dolaska vozila hitne pomoći ili policije, a mnogima je pričinjena i velika materijalna šteta zbog povećanih troškova prevoza do škole ili posla.\nNa inicijativu lokalne Grupe građana Izbor za našu opštinu i velikog broja Golubinčana, upućen je poziv predstavnicima Saveta mesne zajednice Golubinci i lokalne samouprave da se obrate građanima u nedelju na otvorenom prostoru ispred prostorija MZ Golubinci.\nPut između Stare Pazove i Golubinaca zatvoren je zbog izgradnje nadvožnjaka na pružnom prelazu i prema najavama nadležnih ti radovi bi trebali da traju najmanje 5 meseci.\nKompletno obaveštenje o zboru možete pogledati na linku: https://www.facebook.com/events/107549064574904\nViše informacija o zatvaranju regionalnog puta možete čuti u našoj emisiji Otkucavanje na linku: https://fb.watch/3b19JkyG9a/


Počast /Dan sjećanja na strašan zločin: Izgubljeni životi ne smiju biti zaboravljeni / Radio Sarajevo\nPočast / Dan sjećanja na strašan zločin: Izgubljeni životi ne smiju biti zaboravljeni\n14. 12. 2016. u 11:27:00 Radiosarajevo.ba\nU četvrtak, 14. decembra 2016. godine obilježena je 23. godišnjica od pogibije osam naših sugrađana ispred Osnovne škole „Safvet-beg Bašagić“ u Gimnazijskoj ulici.\nČlanovi porodica stradalih s predstavnicima Kantona Sarajevo, Gradske uprave, Općina Centar i Stari Grad, Udruženja roditelja ubijene djece opkoljenog Sarajeva 1992-1995, Udruženja policije 1991-1995, te Udruženja Anti-Dejton položili su cvijeće ispred spomen-ploče i učenjem Fatihe i minutom šutnje odali dužnu počast žrtvama masakra.\nU ime Općine Centar cvijeće je položio Osmo Babić, kazavši da oni koji su izgubili živote nikada ne smiju biti zaboravljeni.\n"Ovo je dan sjećanja na strašan zločin koji se dogodio u centru grada i ovo je samo jedan od stotinu organiziranih napada na nevine građane Sarajeva. Opet je govorilo oružje protiv ljudskog srca. Mi koji smo svjedoci svakodnevnih događaja u periodu opsade Sarajeva i vremena agresije na Bosnu i Hercegovinu razumijemo osjećanja, bol i tugu svih porodica nastradalih građana", istaknuo je Babić.\nNa raskrsnici ulica Gimnazijska i Obala Kulina bana tog kobnog 14. decembra 1993. godine od ispaljene granate s agresorskih položaja živote su izgubili: Vildana Avdić, Diana Čomor, Rusmir Čopelj, Azra Hanić, Lejla i Razija Jahić, Amir Krivić i Dino Šipilović, dok je desetero naših sugrađana teže i lakše povrijeđeno.\nAlmasa Zubović iz Ministarstva za prostorno uređenje, građenje i zaštitu okoliša Kantona Sarajevo kazala je da su u opkoljenom Sarajevu naši sugrađani ginuli u redovima za vodu kod Pivare i Daira, u Ferhadiji čekajući u redu za hljeb, na pijaci Markale, za vrijeme dženaza u Budakovićima i Boljakovom Potoku, djeca su ubijana tokom sankanja na Alipašinom Polju i na Bistriku.\n"Nazivajmo stvari pravim imenima. Nisu oni poginuli, oni su ubijeni. Danas smo se okupili na ovom mjestu kako bismo naše ubijene sugrađane sačuvali od zaborava, jer je zaborav grijeh i saučešće u zločinu", naglasila je Zubović.\nTagovi: opsada Sarajeva Općina Centar sjećanje\nSirija / Šta se dešava u Alepu? Oprečne informacije o obnovljenim borbama\nSIPA / Uhapšen nekadašnji pripadnik Armije RBiH zbog zločina nad Srbima u Sarajevu


TRAMPOV KABINET: Informer laže ne dolaze američke investicije u Srbiju\nApril 17, 2018 ŽURNAL\nZbog potencijalnog sukoba interesa, kompanija američkog predsednika Trump Hotels, obustavila je pokretanje novih međunarodnih projekata od kada je Donald Tramp u Beloj kući, rekla je portparolka kompanije za Newsweek.\nPortparolka kompanije “Trump Hotels (TH)”, američkog predsednika Donalda Trampa, demantovala je pisanje Vučićevog lista “Informer” koji je objavio kako TH planira da kupi plac na kom se nalaze ruševine Generalštaba Vojske Srbije i na toj lokaciji izgradi elitan hotel.\n“Kompanija ima nekoliko radova u toku, uključujući Lido (na ostrvu Java u Indoneziji, prim. aut.) i Bali, koji će biti nastavljeni prema planu. Ipak, neće biti novih poslova dok je Donald Tramp u Beloj kući. Tokom poslednjih 20 godina, Tramp organizaija je poslovala na brojnim lokacijama širom sveta. Iako trenutno ne planiramo nikakve nove međunarodne projekte, nastavićemo da preduzimamo korake u cilju zaštite naših brendova”, rekla je za Newsweek Srbija Kristin Lin, portparolka kompanije Tramp Hotels.\nInformacije o zainteresovanosti kompanije TH, koju trenutno vodi Donald Tramp Mlađi, demantovao je i izvor Njuzvika blizak predsednikovom sinu, odbivši da dalje komentrariše.\nPrethodno je Vučićev list “Informer” objavio tekst s naslovom “TRAMP HOĆE GENERALŠTAB! Želi da gradi hotel na mestu bombardovane vojne zgrade!”, u kom se list poziva na neimenovani izvor koji tvrdi kako je Trampova kompanija spremna da u elitni hotel u Beogradu uloži čak 70 miliona dolara, kao i da bi hotel od oko 85.000 kvadrata imao više od 250 apartmana, restorane, galerije, kockarnice, kafiće, butike, tržne i spa centre.\nNavodno, kompanija TH odlučila se da otvori hotel na mestu zgrade srušene u bombardovanju 1999. zbog toga što se veruje “da bi ‘Tramp hotel’ privukao najbogatije kineske tajkune u Beograd”.\nKako bi pisanje učinio naizgled verodostijnijim, Vučićevo glasilo se pozvalo na dobro poznatu činjenicu da se Tramp još pre desetak godina interesovao za ovu lokaciju.\n“Prvi put su ovde bili pre desetak godina i tražili su upravo lokaciju Generalštaba. Nuđena im je i zgrada bivšeg Saveznog MUP u Kneza Miloša, kao i ‘Geneks’ na Novom Beogradu, ali te lokacije im se nisu svidele jer nisu u centru centra. Želeli su pošto-poto samo zgradu Generalštaba. Ne znam koliko su danas još zainteresovani za taj posao, ali Trampov hotel bi svakako bio sjajna reklama za Srbiju i Beograd”, rekao je Ivica Dačić za ovaj list.


Kolumne: Golac: Ukinuti fudbal u Srbiji i vratiti sve u četvrtu ligu\nGolac: Ukinuti fudbal u Srbiji i vratiti sve u četvrtu ligu\nNekadašnji trener Partizana Ivan Golac izjavio je u Novom danu da "sitnosopstvenici vode fudbal", kako po klubovima, tako i u reprezentaciji, kojima je najvažnije da zadovolje svoje potrebe.\n"Na moj komentar da treba ukinuti fudbal i vratiti sve aktere u četvrtu ligu, pitaju me ko će igrati. Pa igraće naša deca, biće više publike deset puta. Zašto? Pa ako vi svakodnevno slušate neukusne optužbe ključnih ljudi naših najvećih klubova, šta dalje pričati. O kakvoj regularnosti mi možemo da pričamo ako nas oni obaveštavaju da ništa nije regularno", kaže Golac.\nNa pitanje o mogućnosti stvaranja regionalne lige, Golac kaže da se o tome pričalo još pre 20 godina.\n"To je jedina šansa za sve nas. Jedini koji ozbiljnije pravi poslove je Dinamo iz Zagreba koji pravi transfere na evropskom nivou. Svi ostali su mala deca, sitnosopstvenici koji ne pripadaju fudbalu i vrlo ga malo ili ga uopšte ne poznaju, to su ljudi bez vizije", smatra Golac.\nDodaje da su rezultati reprezentacije ispred igre, ali smatra da će i igra doći s vremenom.\n"Mi nemamo kvalitet za vrhunski rezultat, na primer polufinale na Svetskom prvenstvu. Ali imamo mnogo talentovane dece i treba da zaboravimo šta je bilo dosad, da stvaramo buduće fudbalere i napravimo dugoročan plan", kaže Golac.\n"Jugoslavija je morala biti svetski prvak barem jednom"\nU fudbalskoj organizaciji nam mnogo toga nedostaje, jer nemamo kontinuitet, dodaje Golac.\n"A da bi se došlo do kontinuiteta, morate imati uz ozbiljnu državu i Fudbalski savez i klubove. Tamo gde nemate dugoročni plan i program, postižete i ponašate se kako se mi ponašamo. Jugoslavija šta je imala od Montevidea morala je biti svetski prvak barem jednom, a evropski koliko je htela", tvrdi Golac.\nOn kaže da, kad na terenu igrate fudbal, pokazujete svoj karakter, a kad ste trener da je ekipa slika vašeg karaktera.\n"Voleo sam agresivnu igru, moja životna filozofija je bolje da izgubimo 9-8 nego 1-0", kaže Golac.


email marketing, newsletter i pravljenje kampanja Beograd\nEmail marketing je jedan od najmoćnijih i najefikasnijih marketinških alata uz pomoć\nkojih se na jednostavan način uspostavlja odnos sa kupcima i korisnicima usluga\nodređene kompanije. Zbog svoje efektivnosti, e-mail marketing, neizostavno mora biti deo\nmarketing miksa svake uspešne kompanije. Osnovni cilj uključivanja e-mail marketinga u\nsvakodnevne marketinške planove kompanije je povećanje baze kontakata i klijenata,\nkoji aktivno iskazuju interesovanje za aktivnosti, akcije i sličan sadržaj, a sve to kako bi\ndošlo do povećanja prodaje.\nEmail marketing u najširem smislu je svaki vid slanja komercijalnih oglasnih poruka putem elektronske pošte potencijalnom ili trenutnom klijentu smatra se e-mail marketingom. Još konkretnije i prezicnije definisanje ove oblasti bi bilo – slanje unapred pripremljenog sadržaja u vidu kampanja ili drugih zanimljivih informacija putem newslettera korisnicima koji se nalaze na mailing listi kompanije sa ciljem da mala i srednja preduzeća promovišu svoje proizvod i usluge, ali i da povećaju svest potencijalnih kupaca o postojanju svog brenda.\nE-mail marketing ima merljive rezultate i odličan ROI\nEfikasnost kampanja koje se šalju kroz newsletter zavisi od toga koliko je precizno urađeno targetiranje potencijalnih korisnika usluga ili proizvoda. Mi možemo za naše klijente kreirati kampanje koje su usmerene na veći broj ljudi, odnosno kreirane su za širu ciljnu grupu, dok takođe možemo uraditi i precizno targetiranje niše i pronaći onaj mali broj zainteresovanih za neki (obično luksuzni) proizvod. Bez obzira na to o kakvom je proizvodu reč, kolika je njegova vrednost, kvalitetno urađena e-mail kampanja će doći do pravih kupaca. Procenat otvaranja e-mail kampanja je odličan pokazatelj uspešnosti ove vrste promo aktivnosti, a mi se možemo pohvaliti vrlo dobrim brojkama.\nKako funkcioniše e-mail marketing?\nNajvažniji resurs, kada je e-mail marketing u pitanju, su mailing liste na kojima se nalaze adrese kupaca ili klijenata određene kompanije ili brenda, koje su oni dobrovoljno dali u želji da budu informisani o novostima, akcijskim ponudama, događajima, kursevima i mnogim drugim informacijama. Na taj način, kada vide poruku o nekoj akciji omiljenog brenda, neće puno razmišljati o tome da li treba kupiti nešto ili ne, već će se uputiti u prodavnicu ili na web stranicu. Način na koje su ove e-mail adrese pribavljene je jako važan, jer je u ovoj vrsti marketinga važan kvalitet kontakata i njihova želja da zaista vide i pročitaju određeni sadržaj u svom inboxu. Mi smo tu da se potrudimo da ti kontakti budu kvalitetni, ali isto tako i da newsletter vaše kompanije ne završi u spam porukama kupca.\nIzrada newslettera podrazumeva pisanje tekstualnog sadržaja, kreiranje atraktivnog dizajnerskog rešenja i odabir softverskog programa kroz koji će on biti poslat na adrese kupaca, bez obzira da li koriste Microsoft Outlook, Gmail, Yahoo, Hotmail ili neki drugi e-mail servis. Nakon slanja, klijentima šaljemo detaljnu statistiku iz koje se može videti koliko pretplatnika na newsletter je otvorilo isti, u koliko sati, zatim da li su ga prosledili nekome ili otvorili više puta. Uz strateško planiranje kampanja, newsletter može biti važan deo vašeg poslovanja.\nNajvažniji benefiti korišćenja e-mail marketinga\n• Jedan od najličnijih kanala komunikacije, koji omogućava visoku personalizaciju poruka. Pored toga većina ljudi čita mejlove na mobilnim telefonima, dok stoje u redu, čekaju prevoz, voze se u taksiju i sl. pa nam to daje prostora da im ukratko upakujemo sve najvažnije informacije u ovu kratku formu,\n• No, e-mail marketing stiže do korisnika svih uređaja, pa je važno prilagoditi format kako bi se otvarao i na laptopovima, desktop računarima, tabletima,\n• Puna kontrola nad sadržajem i mailing listama, za razliku od društvenih mreža, Facebook i Google oglašavanja, gde pravila postavljaju oni. U ovom slučaju\nkompanija ili agencija koja radi za nju, kontroliše u potpunosti sadržaj kao i to kome će biti poslat,\n• Najjeftiniji kanal komunikacije u digitalnom marketingu,\n• Kroz newsletter primaoci se usmeravaju ka veb-sajtu, što podiže broj poseta i rejting sajta,\n• Rezultati su merljivi,\n• Jasna segmentacija baze korisnika, odnosno kupaca, pa je automatski moguće precizno targetiranje,\n• Pozitivno utiče na brand awareness i kredibilitet brenda.\nUsluge e-mail marketinga koje nudi Titan dizajn\nKreiranje i dizajn e-maila\nGrafički dizajn i pravljenje e-mail šablona,\nKreiranje i vođenje neograničenog broja kontakata,\nKorišćenje postojećih HTML šablona za kreiranje poruka.\nUpravljanje mailing listama\nKreiranje i vođenje mailing lista,\nKreiranje online formulara za nove korisnike,\nUbacivanje kontakata iz Excel tabela,\nAutomatizovana odjava korisnika iz liste kontakata,\nAutomatsko brisanje duplih kontakata iz liste.\nGrupisanje kontakata u mejling listi na osnovu demografskih i drugih podataka,\nSegmentiranje po jednom ili više obeležja,\nAutomatizovano popunjavanje segmentiranih delova liste novim korisnicima.\nSlanje newslettera iz najboljih softverskih programa za upravljanje e-mail porukama,\nOdloženo slanje i zakazivanje slanja newslettera,\nPersonalizovane poruke prema listi kontakata,\nPregled i testiranje newslettera pre slanja.\nAnaliza i izveštavanje o kampanjama\n• Detaljno praćenje svake kampanje i svakog newslettera pojedinačno,\n• Praćenje statistike (pregled broja otvaranja poruka, procenti za otvaranje, kliktanje, neotvaranje i prosleđivanje newslettera),\n• Segmentiranje i prilagođavanje liste dobijenim rezultatima.\nZbog čega treba da odaberete Titan dizajn kao vašeg partnera za\nNaš tim stručnjaka vredno radi na svakom projektu i stavlja klijenta i njegove potrebe u centar pažnje, pomažući im da postignu vrhunske rezultate u e-mail marketingu. Strateškim planiranjem kampanja, kreiranjem ili sređivanjem mejling lista i preciznim targetiranjem postižemo da se za klijentov proizvod zainteresuje odgovarajuća ciljna grupa. Automatizacija određenih procesa u marketingu je moguća, a mi smo tu da pomognemo oko jednog od njih kroz kreiranje brzog, jednostavnog i efikasnog newslettera.\nAko želite da povećate broj leadova, a zatim i da njih konvertujete u lojalne kupce, e-mail marketing je odličan alat za postizanje toga. Naš tim će vam pomoći u tome da podignete poslovanje vaše kompanije na sasvim novi nivo.


Digitalizacija muzeja u Republici Srpskoj\nPrezentacija projekta „Obezbeđivanje interoperabilnosti baza podataka kulturnog nasleđa Republike Srpske i Republike Srbije na primeru JU Muzeja Republike Srpske“ održana je 26. februara 2019, u Banja Luci (Muzeju Republike Srpske).\nU prvom delu, predstavnicima regionalnih muzeja Republike Srpske obratili su se dr Dejan Masliković, pomoćnik ministra za razvoj digitalne istraživačke infrastrukture u oblasti kulture i umetnosti Republike Srbije, Tanja Đaković, pomoćnik ministra za kulturu Republike Srpske, Miladin Savić, direktor JU Muzeja Republike Srpske i dr Drago Njegovan, direktor Muzeja Vojvodine.\nDrugi deo podrazumevao je prezentaciju rezultata digitalizacije kulturnog nasleđa Republike Srbije i budućih planova, koju su održale Natalija Vulikić, informatičar u Matičnoj službi i mr Tijana Stanković Pešterac, pomoćnik direktora Muzeja Vojvodine.\nNa osnovu Memoranduma o saradnji između Ministarstva kulture i informisanja Republike Srbije i Ministarstva prosvete i kulture Republike Srpske za period 2017–2021, te protokola o saradnji između Muzeja Vojvodine i Muzeja Republike Srpske definisana je strategija Ministarstva kulture i informisanja Republike Srbije prema Republici Srpskoj u oblasti digitalizacije. Realizacijom projekta u 2019. godini stvoriće se uslovi za implementaciju Jedinstvenog informacionog sistema (Imusa) u pet regionalnih muzeja Republike Srpske: Muzeju savremene umetnosti Republike Srpske, Muzeju Semberije u Bijeljini, Muzeju Kozare Prijedor, Regionalnom Muzeju u Doboju i Muzeju Hercegovine Trebinje.\nTokom posete Banja Luci, tim Muzeja Vojvodine (mr Tijana Stanković Pešterac, Ilija Komnenović, Natalija Vulikić, Staša Arsenović Koprivica) i Istorijskog muzeja Srbije (Slađana Bojković), zajedno sa predstavnicima Ministarstva kulture i informisanja Republike Srbije (Đuro Radović), izvršio je evaluaciju dosadašnjih rezultata digitalizacije JU Muzeja Republike Srpske. Takođe su definisane smernice za dalji rad u procesu digitalizacije, do izrade zajedničke legislative u ovoj oblasti.


PREDSTAVA “NOĆ KRISTALNE PESNICE” OSTAVILA SNAŽAN UTISAK NA LAJKOVAČKU POZORIŠNU PUBLIKU - LAJKOVAC NA DLANU\nApr 15, 2022 Apr 15, 2022 Snežana Bilić\nizvandredna drama igrana širom Evrope „Noć kristalne pesnice“, reditelja Vladimira Putnika, po motivima drame “Noć Helvera” poljskog pisca Ingmara Vilkvista, stigla je ove sedmice i pred lajkovačku pozorišnu publiku. Aprilski program Kulturnog centra „Hadži Ruvim“ Lajkovac startovao je upravo ovom pozorišnom predstavom, u adaptaciji i režiji čuvenog urednika u Radio Beogradu Vladimira Putnika, koji je diplomirani reditelj Fakulteta dramskih umetnosti.\nNa sceni lajkovačkog Kulturnog centra izvedena predstava „Noć kristalne pesnice“, ostavila je snažan utisak na ovdašnju publiku, koja je inače prilično edukovana.\nGlumci ove snažne antifašističke duo drame, Slađana Đukić u ulozi Karle i Vladimir Tešović u ulozi Helvera, maestralno i bespoštedno su na sceni u unutrašnjosti dočarali neko teško vreme i još teže okolnosti.\n“Radnja komada smeštena je u neko imaginarno predgrađe (verovatno) Severne Evrope, u kojem se dešavaju ulicni nemiri, u atmosferi sličnoj ‘kristalnoj noći” u fašistickoj Nemačkoj. U vrtlogu narastajućeg fašizma koji uništava sve što je slabo, bolesno, drugačije, mladi Helver, uprkos naporima starateljke da ga skloni i spase, tragično završava život, i to baš u noći kada od dečaka sazreva u mladića.”\nIspostavilo se, da je publika do tančina osetila svu težinu ove snažne drame, izražavajući istovremeno zahvalnost organizatoru na prilici da pogleda jednu ovakvu visoko profesionalnu pozorišnu predstavu.\nNASTAVLJENO UKLANJANJE DIVLJIH DEPONIJA I ČIŠĆENJE PORED PUTEVA


ВЕЛИКИ СУКОБ У БЕЛОЈ КУЋИ: Бајден отерао КАМАЛУ ХЕРИС\nVELIKI SUKOB U BELOJ KUĆI: Bajden oterao KAMALU HERIS\nAmerički predsednik Džo Bajden skrajnuo je potpredsednicu Kamalu Haris, u vreme dok njen rejting dramatično pada i kada se pojavljuju glasovi kako bi ona mogla da bude budući predsednički kandidat Demokrata na izborima 2024. godine.\nHarisova, prva žena na mestu potpredsednika SAD, nema podršku Bajdena i oseća se izolovanom u Beloj kući, navode američki mediji.\nJedan od bivših saradnika američke potpredsednice vidi razloge u njenom afroameričkom poreklu, ali i tome što se uhvatila u koštac sa onim sa čime ostatak Bele kuće nije hteo, kao što je migrantska kriza na granici sa Meksikom, pa je tako primila najviše udaraca.\nKriza u odnosima prve i druge osobe SAD, prema navodima američkih medija, vidi se u tome što Bajden, koji ima 78 godina, još nije pružio podršku mogućoj kandidaturi Harisove za predsednicu, ali i u tome što je javno podržao sekretara za transport Pita Butidžidža u vezi sa njegovim izjavama o krizi u sektoru logistike, a on slovi takođe za mogućeg demokratskog predsedničkog kandidata.\nBela kuća zamera Harisovoj brojne gafove\nSaradnici Harisove frustrirani su i zbog toga što ona nije dobila jasne zadatke kojima bi se bavila. Iako joj je u ruke ubačen vruć krompir krize sa migrantima, osim posete Meksiku i Gvatemali i obilaska El Pasa, Harisova je bila skrajnuta i sa tog pitanja, navodi „Njujork post“. Prošlog meseca, kada su se državni sekretar Entoni Blinken, glavni tužilac Merik Garland i šef unutrašnje bezbednosti Alehandro Majorkas sreli sa meksičkim kolegama, Harisova je bila u Nju Džersiju gde je promovisala Bajdenov plan socijalnih davanja.\nPrema navodima američkih medija, Bela kuća je bila frustrirana načinom na koji se Harisova bavila migrantskom krizom. Poseban povod bio je intervju za „En Bi Si“, u kom se Harisova smejala i šalila na pitanja u vezi sa migrantskom krizom koja potresa južnu granicu SAD.\nHarisovoj se zameraju i drugi gafovi, kao što je njen tvit pred vikend posvećen Danu sećanja. Ona je u njemu Amerikancima poželela „da uživaju u dugom vikendu“, ne pominjući uopšte odavanje počasti žrtvama ratova.\nTakođe, problematično je i njeno obraćanje studentima, kada je na konstataciju jedne od njih da „Izrael sprovodi etničko čišćenje“ prokomentarisala da „njena istina ne treba da bude zabranjena“.\nHarisova nije prisustvovala ni većini Bajdenovih sastanaka sa članovima Kongresa kojima je trebalo obezbediti infrastrukturno finansiranje vredno 1.200 milijardi dolara. U trenutku najvažnijih sastanaka, Harisova je bila u poseti odeljenju NASA u Merilendu.\nOdbrana i mogućnost smene\nOdbrani Harisove pridružila se i portparolka Bele kuće Džen Psaki, koja je na Tviteru napisala kako je „potpredsednica vitalni partner predsednika“, ali i „istaknuti lider koji je preuzeo ključne izazove sa kojima se zemlja suočava“.\nKako navodi Foks njuz, Bela kuća je sazvala sastanak predsedničkog kabineta prošlog petka, kada Harisova uopšte nije bila u SAD.\nOvaj medij čak tvrdi da Demokrate u Kongresu pripremaju mogućnost nečega „što se nije dogodilo mnogo, mnogo godina – potvrđivanja novog potpredsednika“.\nop glumac je povukao potez samostalno, mislim da će sad i ZVANIČNO da "upokoje" pokojnog bajdena.Izgleda da je neko iz suprotne grupe konačno prišao glumcu ,jer harisova je bila predvidjena kao "osigurač" i kontrola dvojnika,i kao osoba koja će sprovoditi direktne intencije iz pozadine.Ona je olbrajtova i klintonova štićenica iz čitavog tog tima ministarstva inost.poslova i obaveštajnih "struktura".Glumac je samo trebao da se glupavo smeška i čita tekstove sa "idiota",na kraju krajeva harisova je ta koja je vodila USA defakto prvih 6 mes."bajdenove vladavine".Pretpostavljam da je toliko trebalo dvojniku da nauči da čita.Ovo su krupna komešanja u blatu sad će škorpije iz birokratske močvare da se dohvate medjusobno,veselo im bilo:)Možda konačno i ispliva istina na videlo u vezi STVARNOG bajdena i činjenice da amerikom danas virtuelno vlada grupa ljudi iz senke preko imena mrtvog čoveka,još jednom da ponovim,bjaden je capnuo negde u vreme oko inaguracije, moguće je da nikada i nije doživeo da postane predsednik i položi zakletvu ali svakako on nije više medju živima a mislim da je tramp i svestan toga i da se zato i povukao kada je shvatio ili kada mu je objašnjeno šta "demokrate" nameravaju.Ako taj skandal izbije na površinu demokratska stranka i čitav taj decenijama brižljivo gradjen aparat političke moći grupe iz senke u USA će se RASPASTI u sekundi i možda će amerika konačno imati opet višepartijski sistem i prave IZBORE posle više od 50 god.Videćemo.


Naissus 018 - Klub putnika\nAbout Naissus 018\nNaissus 018 replied to Aleksandra M.'s topic in Vize i papirologija\nZaboravih da postavim ishod cele situacije, ja bih rekao da je ovo nametnuta kazna, drugacije ne znam kako bih okarakterisao ovu presudu. Putni list na koji se oni pozivaju, bio je nov i nepecatiran, tako da nisu mogli da utvrde apsolutno nista, al ajde, kad je u nasoj drzavi nesto bilo pa logicno. https://imgur.com/fXO6HAO\n@boranija Pisanom odbranom sam zahtevao pregled tih prelazaka ukoliko postoji mogucnost,tako da cekam odluku o kazni, koja ce stici prema recima sudije, za 2 meseca..\n@Lazar Hvala,nisam znao za ovo,provericu @boranija Da, sto je i neverovatno. Ovim su pokazali jednostavno da nemaju evidenciju prelazaka kopnenih granica, vec je ovo samo iskorisceno jer sam se 2 puta u razmaku od 6 meseci pojavio na istom aerodromu iz razlicitih smerova. Ishod ce biti minimalna novcana kazna, to je sve sto mi je sudija rekla kad sam otisao tamo.\nProblem je samo taj, da oni imaju registrovan izlaz ka Bratislavi kroz aerodrom u Nisu 14.12.2018. a ja sam izmedju toga,ulazio i izlazio kopnom,sto nisam uspeo da dokazem tim putnim listom tzv. pasovan, sa kojim sam se vratio 17.5.2019. godine jer sam izgubio putnu ispravu (istina) na isti aerodrom u Nisu, te su me zato zadrzali nesto duze,ali na kraju udarili regularan pecat u taj putni list i pustili,bez ikakvih papira, upozorenja,osim da do 15 dana podnesem zahtev za izdavanje nove putne isprave. Ja sam ih upucivao na granicne prelaze na kojima sam bio,oni su tvrdili da to nije\nPozdrav svima, na zalost ovo mi je debitanski post, u kome vam se obracam za pomoc, savete, iskustva. Citao sam ovaj forum godinama, i mislim da sam na pravom mestu. Da li bi mozda neko mogao da mi pomogne nekim savetom, jer kroz 15-16 dana idem na more na koje sam bio zadnji put sa izvidjackim drustvom pre 13 god. Ne bih da me vrate, platicu, sta god... Hvala https://ibb.co/pvhxS22 https://ibb.co/L0BhBJq


Radio TV Stara Pazova - Delegacija iz Lebana u S.Pazovi\nDelegacija iz Lebana u S.Pazovi\nOpština Lebane spade u najnerazvijenije opštine u Srbiji u pogledu privrednog razvoja. Kako bi unapredili svoju privredu na primeru privrednog razvoja i uspešnosti naših preduzetnika, posetili su upravo Staru Pazovu. U prostorijama “Medius supermarket” u Industrijskoj zoni razgovarali su sa Đorđem Radinovićem, predsednikom Opštine Stara Pazova i predstavnicima Udruženja privrednika Nova Pazova. Lokalna samouprava Lebane će na primeru uspešnih opština kao što je naša,\npokušati da razvije i privredu i preduzetništvo, istakao je pomoćnik predsednika Opštine Lebane Nenad Jovanović: -Razlog naše posete je da učimo od pametnijih, boljih i uspešnijih. I od preduzetnika i od lokalne samouprave. Opština Lebane, verovatno znate, ima status jedne od najnerazvijenijih, privreda jedna od najnerazvijenijih, preduzetništvo, bez obzira što ima svoj istorijat, u nekoj vrsti povoja tek. I hoćemo sad da se po prvi put na ozbiljan i sistemski način bavimo razvoijem preduzetništva kao lokalna samouprava. Jedna od aktivnoti jeste da dođemo u Staru Pazovu gde i lokalna samouprava i preduzetništvo prednjače možda čak i u odnosu na čitavu Srbiju, a naravno,mnogo u odnosu na našu opštinu. Mi ovu posetu radimo u sklopu pripreme Akcionog plana za razvoj preduzetnoištva. Mislim da ćemo dobar deo ideja i koraka predsednika Opštine Stara Pazova pretočiti u naš Akcioni plan, rekao je Jovanović. Đorđe Radinović, predsednik Opštine Stara Pazova istako je veliko zadovoljstvo što je naša opština primer uspeha i razvojenosti privrede svim opštinama u Srbiji i što može da savetima i smernicama u razvoju privrede pomogne i Opštini Lebane:-Drago mi je da su privrednici i predstavnici Opštine Lebane došli u Staru Pazovu, prosto da se sretnu jedna manje razvijena i više razvijena opština. Znamo da je sada naša zemlja u velikim problemima pa je i na ovaj način jako značajno pomoći ljudima da razviju svoje opštine i da, naravno svi građani u našoij zemlji žive bolje, rekao je Radinović i dodao da je u toku izrada projektne dokumentacije za četvrtu industrijsku zonu koja će po njegovim rečima biti jedna od najtraktivnijih u Srbiji.


Opozicija: Kurti da se izjasni o izveštaju za Gazivode • RTK\nNakon što su SAD izradile studiju izvodljivosti o upravljanju vodnim resursima Gazivoda u Prištini je Vašingtonski sporazum koji je potpisala prethodna vlada, a kojem se protivi trenutna, ponovo postao aktuelna tema. Potpisnik ovog sporazuma i nekadašnji kosovski premijer, Avdulah Hoti, poručio je Kurtiju da ga sprovede, i da se izjasni da li studija izvodljivosti krši suverenitet Kosova. Opoziciona DPK želi takođe da čuje stav vlade o ovom Sporazumu, kao i studiji izvodljivosti, dok se iz vlasti za sada ne oglašavaju.\n„Vlada Kosova nije preduzela nijeda korak u ovom pravcu. Ništa nije učinjeno na unapređenju ovog sporazuma. Pozivam one koji su sada u vladi da se pobrinu za realizaciju projekta ovog sporazuma“, kazao je Hoti na današnjoj sednici Skupštine u Prištini.\nTakođe je podsetio da je administracija predsednika SAD, Džoa Bajdena, potvrdila da ostaje posvećena primeni ovog sporazuma koji je zaključen za vreme administracije Donalda Trampa.\n„U pismu koje je on poslao Kongresu, on saopštava da je 200 miliona dolara opredeljeno za gasne projekte na Kosovu u okviru MCC“, kazao je Hoti pred poslanicima.\nUjedno je podsetio da je stranka Aljbina Kurtija – Samoopredeljenje, koja je u vreme potpisivanja sporazuma bila u opoziciji, žestoko kritikovala pojedine tačke dokumenta, među kojima i one o jezeru Gazivode, na koji je Hoti stavio potpis.\n„Tada su sve opozicione stranke kritikovale Vašingtonski sporazum. Juče je vladi dostavljena studija izvodljivosti za jezero Gazivode. Oni imaju ovu studiju u rukama i očekujem jasnu izjavu vlade o ovom pitanju“, kazao je Hoti.\nUpitao je ujedno aktuelnu vladu da li izveštaj o studiji izvodljivost za jezero Gazivode, dostavljen izvršnoj vlasti, krši suverenitet Kosova.\n„Bilo je apsurdno da je tadašnja opozicija izjavila da ova studija krši suverenitet teritorije Kosova. Danas želim odgovor od Vlade da li ova studija koju je napravio glavni kosovski partner, Sjedinjene Američke Države, krši suverenitet„, upitao je Hoti.\nStav da bi Kurti trebalo da sprovede sporazum potpisan 4. septembra u Beloj Kući sa Hotijem deli i lider stranke LDK, u vreme potpisivanja Vašingtonskog sprazuma, Isa Mustafa.\nKaže da je izrada studije izvodljivosti pokazala ozbiljnost SAD povodom ovog sporazuma.\nPrecizirao je i da Vašingtonski sporazum nije privatni sporazum Avdulaha Hotija, već obaveza kosovske vlade.\n„Za zemlju je kontinuitet upravljanja od velike važnosti, jer partneri ne preferiraju saradnju i investiranje u zemlje čije vlade ne ispunjavaju obaveze, sporazume i obaveze vlade i prethodnih vlada. Oni čak i ne preferiraju međunarodne banke i finansijske institucije“, rekao je Mustafa, prenosi Gazeta Express.\nI dok se vlada ne oglašava o Vašingtonskom sporazumu, ali i studiji izvodljivosti koja joj je prosleđena, iz opozicije stiže još jedan zahtev – da se Kurti oglasi o ovom dokumentu.\nŠef poslaničke grupe Demokratske partije Kosova, Abeljard Tahiri, aktuelnoj kosovskoj vladi i njenim čelnicima postavio pitanje o tome kakav je njihov stav po pitanju primene Vašingtonskog sporazuma.\n„Naši partneri su već započeli konkretne korake, kao što je bio slučaj pre dva dana usvajanjem plana za jezero Gazivode, iako je bilo izjava od nekih pojedinaca da ne postoji pravni osnov za sprovođenje ovog sporazuma. Kakav je stav Republike Kosovo, da li će primena ovog sporazuma početi ili ne?“, upitao je Tahiri.\nDa ne postoji pravni osnov za primenu Vašingtonskog sporazuma izjavio je nedavno portparol kosovske vlade, Perparim Krueziu. Ovakav stav pravdao je time da sporazum nije ratifikovan u skupštini.\nO'Brajen: Čuo sam glasine o mogućim izborima na Kosovu\nDve osobe se u utopile na crnogorskom primorju,jedana sa KS\nVljora Čitaku nova potpredsednica DPK\nDrama za finale: Francuzi pobedili Sloveniju\nGardineru zlato na 400m\nVAR od septembra i u kvalifikacijama za Mundijal


Naslovna » Aktuelnosti » Predsednik Nacionalnog saveta Nikolić prilikom razgovora sa delegacijom provincije Fuđien istakao: „Želja mi je da našu saradnju upotpunimo investicijama u zajedničku proizvodnju u Srbiji“\nPredsednik Nacionalnog saveta za koordinaciju saradnje sa Ruskom Federacijom i NR Kinom Tomislav Nikolić razgovarao je sa delegacijom kineske provincije Fuđien na čelu sa generalnim direktorom Kancelarije za spoljne poslove provincije Fuđien, gospodinom Vang Tjanmingom i privrednicima kineske provincije Fuđien.\n„Rezultati privrednog rasta Kine su impresivni i kineski napredak sve više doprinosi razvoju Srbije. Tokom jučerašnjeg dana razgovarali smo sa delegacijom Nacionalne komisije za razvoj i reforme NR Kine o Planu bilateralne saradnje. Ministarstva Vlade Srbije su u potpunosti spremna za još intenzivniju saradnju sa Kinom. Do sada su zbog infrastrukturnih projekata sa Kinom najviše sarađivali ministarstvo građevinarstva, saobraćaja i infrastrukture, kao i ministarstvo rudarstva i energetike. Neophodno je da dalje razvijamo saradnju i u drugim oblastima, posebno u oblasti poljoprivrede, turizma, kulture, nauke, obrazovanja, sporta i trgovine, jer Srbija ima slobodno tržište sa skoro celim svetom. Želja mi je da našu saradnju upotpunimo investicijama u zajedničku proizvodnju u Srbiji. Znam da ste juče dogovorili bližu saradnju vaše provincije Fuđien i pokrajine Vojvodine, i da ste razgovarali o bratimljenju Novog Sada i grada Kvan Đo. Vojvodina je deo Srbije koji ima izuzetno plodnu zemlju i odličnu perspektivu razvoja, a Vlada Srbije pruža svu podršku daljem razvoju naše pokrajine“, istakao je predsednik Nacionalnog saveta Nikolić.\n„Srbija je prva zemlja u ovom delu Evrope, koja je podržala inicijativu predsednika Si Đinpinga „Pojas i put“ i koja igra aktivnu ulogu u mehanizmu 16+1. Kineski narod zna da ste Vi i predsednik Kine, učestvovali u stvaranju i realizaciji Sporazuma o sveobuhvatnom strateškom partnerstvu Kine i Srbije, kao i da Vi i danas ulažete napore da se naše partnerstvo u svim sferama produbljuje. Želja nam je da provincija Fuđien ima vodeću ulogu u saradnji sa Srbijom, i upravo cilj naše posete je uspostavljanje tešnje saradnje provincije Fuđien i pokrajine Vojvodine, bratimljenje naših gradova, ispitivanje tržišta u Srbiji kao i pronalaženje srpskih partnera za saradnju sa kompanijama iz naše provincije. Investiciono-trgovinski forum na kome smo juče pristustvovali bio je veoma podsticajan za privrednike iz provincije Fuđien“, naglasio je Vang Tjanming.\nTokom sastanka generalni direktor Kancelarije za spoljne poslove Vang Tjanming preneo je predsedniku Nacionalnog saveta Nikoliću srdačne pozdrave generalnog sekretara komunističke partije Kine za provinciju Fuđien gospodina Ju Veigua, sa kojim je predsednik Nacionalnog saveta razgovorao prilikom nedavne posete provinciji Fuđien.\nSastanku sa predsednikom Nacionalnog saveta Tomislavom Nikolićem prisustvovali su i predstavnici kineskih kompanija iz provincije Fuđien: Fujian Minfa Aluminium Inc., Quanzhou Shunfa Stone Industrial Co., Ltd, Quanzhou Fire-control Equipment Co. Ltd., Fujian Yihui Group Co., Ltd, Quanzhou Zhongrong Curtainwall & Decoration Co., Ltd, Fujian Meifu Environmental Protection Technology Co., Ltd, Fujian Teci Porcelain Bathroom Accessories Industrial Co.,Ltd.


ПРОСВЕТАРИ КРАЋИ ЗА ТРЕЋИНУ – ГСПРС Независност\nПРОСВЕТАРИ КРАЋИ ЗА ТРЕЋИНУ\nНасловна/Новости/Актуелно/ПРОСВЕТАРИ КРАЋИ ЗА ТРЕЋИНУ\nProsvetnim radnicima koji još štrajkuju plate će definitivno biti umanjene. Drugi deo zarade umanjen za 10.000-12.000 dinara\nZARADE prosvetnih radnika koji su u štrajku biće umanjene za devet do 33,34 odsto, u zavisnosti od grada i školske uprave kojoj pripadaju. Najveći udar po džepu osetiće profesori, koji će, u proseku, primiti 10.000 dinara manje.\nPo kojoj formuli je urađen obračun drugog dela februarskih zarada niko još zvanično ne otkriva. U Sindikatu prosvetnih radnika Srbije kažu da i ne postoji jedinstven model za umanjenje plata, već da je sve prepušteno na volju školskih uprava.\n– Od Ministarstva prosvete je stigao dopis direktorima da se zaposlenima koji su u štrajku odbije od plate, bez uputstva kako to da se učini – kaže Slobodan Brajković, predsednik ovog sindikata. – Ministarstvo je, takođe, naredilo da se plate ne isplaćuju dok spiskovi overeni od školskih uprava ne stignu u Trezor.\nBrajković tvrdi da će zaposleni, kojima su umanjene plate, imaju pravo da tuže školu, jer nisu prethodno dobili rešenje o smanjenju plate, na šta imaju pravo žalbe. On dodaje da minimalna zarada, koju imaju spremačice i drugo pomoćno osoblje, ne sme da se smanjuje po zakonu.\n– Direktori neće snositi posledice štrajka, tako da će oni primiti drugi deo zarade kao i do sada. Sramotno je da se onima koji imaju najveću platu ne odbija ništa, a pomoćnom osoblju koje prima najmanje, zarade se smanjuju za oko 4.300 dinara – otkriva Milorad Antić, predsednik foruma srednjih stručnih škola Beograda.\nMinistar Žarko Obradović izjavio je u četvrtak, posle razgovora sa sindikatima, da su blizu rešenja dva problema, ali smanjenje zarade štrajkačima nije pominjao. U Uniji sindikata prosvetnih radnika Srbije, međutim, kažu da dogovor još nije blizu.


#PROFEMINA2016: Predstavljamo vam prvi panel "E, ovo je stvarno važno!" – Nadlanu.com\n#PROFEMINA2016: Predstavljamo vam prvi panel "E, ovo je stvarno važno!"\nObjavljeno 6. apr 2016. / 14:56:10\nDanas vam predstavljamo prvi panel pod nazivom “E, ovo je stvarno važno!“. Na panelu će relevantne žene govoriti o relevantnim ženskim temama: o angažovanju žena u politici, rodnoj ravnopravnosti, položaju mladih majki i trudnica, diskriminaciji na poslu, zaštiti zlostavljanih žena, brizi o ženama obolelim i lečenim od kancera….\nDr Zorica Mršević, naučna savetnica u Institutu društenih nauka, članica Opservatorije nasilja nad ženama pri Mreži Žene protiv nasilja, Beograd\nJovana Ružičić, osnivačica i predsednica Centra za mame, Beograd


Naslovna Košarka Evropa Top 5: Radonjićev Bajern zaustavlja Himki, prštaće u Morači!\nOvog četvrtka se nastavlja najkvalitetnije košarkaško takmičenje u Evropi. Na programu su utakmice u okviru 11. kola Evrolige u kojem će aktuelni regionalni šampion, podgorička Budućnost, dočekati Barselonu, a ovde ćemo pogledati najigranije „evroligaške“ tipove.\nUprkos ubedljivom porazu od Olimpijakosa u Grčkoj, činjenica je da ekipa Aleksandra Džikića igra mnogo bolje u odnosu na prilično razočaravajući start sezone. U večerašnjem meču u Morači protiv tima Svetislava Pešića svakako nije favorit, ali to nije bila ni u duelu sa moskovskim CSKA.\nIpak, najveći broj igrača u Meridianu odlučio se na kvotu koja je rezervisana za više od 154 poena, očigledno ubeđeni da Budućnost može da odigra slično kao protiv Baskonije kada je unapredila rekord po broju pogođenih trojki na jednom meču.\nNemanja Nedović još neko vreme neće biti u stanju da pomogne Armaniju zbog povrede butine, ali naši igrači očekuju ubedljivu pobedu Italijana nad Gran Kanarijom, tačnije sa više od devet poena razlike, koja je pre samo dva dana otpustila trenera Salvu Maldonada, dok će ekipu u večerašnjem okršaju predvoditi njegov pomoćnik Viktor Garsija.\nNa tiketu se nalazi i pobeda izraelskog Makabija nad Darušafakom u Turskoj, trijumf Olimpijakosa u meču protiv Žalgirisa u Litvaniji, ali i kec u Minhenu gde će Dejan Radonjić i Bajern pokušati da zaustavi ruski Himki koji je zabeležio tri uzastopne pobede.


REORGANIZACIJA EPS Snabdevanje pripojeno je Elektroprivredi Srbije\nU nastavku reorganizacije „Elektroprivrede Srbije“ radi efikasnijeg i profitabilnijeg poslovanja, od 1. juna privredno društvo „EPS Snabdevanje“ pripojeno je Javnom preduzeću „Elektroprivreda Srbije“.\nOva statusna promena nema uticaja na odnose sa kupcima električne energije, jer se sva prava i obaveze „EPS Snabdevanja“ prenose na EPS. Kupci će račune za električnu energiju moći da izmire na istim uplatnim mestima i na isti način, kao i do sada.\n"Uz podršku Vlade Srbije, „Elektroprivreda Srbije“ nastavlja reorganizaciju za unapređenje poslovanja. Prioritet za EPS ostaje obezbeđenje nesmetane i kontinuirane proizvodnje električne energije i stabilno snabdevanje svih kupaca" – rekao je Milorad Grčić, v. d. direktora JP EPS.\nU prvoj fazi reorganizacije EPS je 1. jula 2015. godine počeo da funkcioniše kao objedinjeni sistem u kojem su nekadašnjih 14 delova grupisani u tri celine za proizvodnju, distribuciju i snabdevanje električnom energijom.\nPrestankom postojanja „EPS Snabdevanja“ kao zasebnog privrednog društva, objedinjene su celine za proizvodnju i snabdevanje električnom energijom. Poslovi distribucije upravljanja distributivnim sistemom i dalje su u nadležnosti privrednog društva Operator distributivnog sistema (ODS) „EPS Distribucija“, čiji je osnivač JP EPS.


Projektom energetske efikasnosti unaprijediće se i kvalitet vazduha u Sarajevu - Akta.ba\n23.01.2020. 13:41 / Izvor: Akta.ba\nSavjet ministara BiH je usvojio Inicijativu Ministarstva finansija i trezora i imenovao delegaciju za vođenje pregovora radi zaklјučivanja Ugovora o zajmu između Bosne i Hercegovine i Evropske banke za obnovu i razvoj u iznosu osam miliona evra za Projekat energetske efikasnosti u javnim objektima u Kantonu Sarajevo.\nProjekat uklјučuje realizaciju mjera za pobolјšanje energetske efikasnosti u oko 40 javnih objekata, i to u sektorima zdravstva, obrazovanja, rada, socijalne politike, kulture, sporta te unutrašnjih poslova u Sarajevu.\nOčekuje se smanjenje potrošnje energije ovim objektima, smanjenje emisije zagađujućih materija u vazduhu, a investicija bi mogla biti otplaćena iz ostvarenih ušteda za oko 10 godina. Praktično bi godišnje uštede trebale iznositi više od 1,6 miliona KM.\nRok otplate zajma je 10 godina, uklјučujući tri godine grejs perioda, s alokacijom na Federaciju BiH – Kanton Sarajevo (Ministarstvo prostornog uređenja, građenja i zaštite životne sredine Kantona Sarajevo).\nMinistarstvo finansija i trezora, nakon završenih pregovora, dostaviće Savjetu ministara BiH Nacrt ugovora o zajmu između Bosne i Hercegovine i Evropske banke za obnovu i razvoj.


EY Srbija humanitarno proslavio 20. rođendan - Svijet Osiguranja ;\n“Izuzetno sam ponosan što večeras imam priliku stajati ispred svojih suradnika, a rame uz rame kolegama koji se već 20 godina trude svojim poslovnim doprinosom izraditi bolje poslovno okruženje u našoj zemlji. U godini našeg jubileja s radošću mogu reći da ćemo donacijom NURDOR-u doprinijeti izgradnji dječjeg hemato-onkološkog Centra u Nišu i tako doprinijeti kvaliteti liječenja djece u našoj zemlji”, izjavio je Ivan Rakić, rukovodeći partner kompanije EY za Srbiju, Crnu Goru te Bosnu i Hercegovinu.\n“Počašćeni smo ovim novim prijateljstvom koje nam je ukazala jedna velika i jaka kompanija koja je svjetski lider u svojem sektoru. Veoma smo dirnuti i zahvalni na odluci EY-a da proslavu svojih 20 godina postojanja obilježe humanitarnom i značajnom podrškom našem udruženju i našem projektu izgradnje hemato-onkološkog odjela za djecu oboljelu od raka u Nišu. Za velike projekte poput ovog potrebni su veliki prijatelji poput EY-a, da bismo svi uskoro bili zajedno ponosni na rezultat”, rekla je Joland Korora, predsjednica Nacionalnog udruženja roditelja djece oboljele od raka.


SAD, sekretar za rad podneo ostavku zbog slučaja "Epštajn" - Izazov\nSAD, sekretar za rad podneo ostavku zbog slučaja „Epštajn“\nRadio-televizija Srbije 12. jula 2019. 19:22\n"Aleks Akosta me je obavestio da oseća da je neprestani pritisak medija zbog procesa koji je vodio pre 12 godina loš za administraciju u koju veruje i ljubazno je podneo ostavku. Aleks je bio sjajan miistar za rad i njegova služba je zaista cenjena", naveo je Donald Tramp.\nAkosta je rekao da podnosi ostavku zbog preispitivanja njegove odluke da sklopi sporazum o priznanju krivice sa bogatim finansijerom Džefrijem Epštajnom, optuženim za seksualno zlostavljanje desetina maloletnih devojčica.\nVest je objavio predsednk Tramp, koji je pohvalio Akostu za obavljanje posla sekretara za rad i rekao da nije tražio od njega da podnese ostavku.\n"Poenta je u tome da mi imamo sjajnu ekonomiju i da fokus treba da bude na otvaranju radnih mesta", dodao je Akosta.\nIzbegao je optužbu na saveznom nivou, izjasnio se kao kriv za optužbe na nivou Floride i odslužio 13 meseci u zatvoru, iako je zbog tih zločina mogao da dobije i doživotnu kaznu.\nEpštajn je platio odštetu žrtvama i registrovan je kao seksualni prestupnik.\nNajmoćniji poslanici Demokratske stranke i predsednički kandidati tražili su Akostinu ostavku zbog sporazuma sa Epštajnom, kojim je, kako je naveo savezni sudija, prekršen savezni zakon jer Akosta nije o nagodbi obavestio žrtve.


Ministarstvo prosvjete: U Danilovgradu planirano otvaranje istraživačkog centra za talente - Volim Danilovgrad\nMinistarstvo prosvjete najavilo je da će u Danilovgradu biti otvoren istraživački centar za talentovane učenike.\n“Kao veliki iskorak u radu sa talentovanim učenicima planirano je otvaranje istraživačkog centra u Danilovgradu. Cilj ovog centra je da u budućem periodu doprinese napretku mladih talentovanih učenika, unaprijedi metode rada nastavnika i doprinese da dosegnu svoje potencijale”, navodi se u Programu za razvoj i podršku talentovanim učenicima 2020-2022, koji je pripremilo Ministarstvo prosvjete.\nOčekuje se da će u budućem periodu ovo biti centar gdje će učenici biti u prilici da kroz savremene metode nastave i u savremenim labaratorijama proširuju svoja znanja.\nU Programu se preporučuje nastavak rada na prepoznavanju i kvalitetnijem radu s talentovanim učenicima.\n“Kako identifikovanje talentovanih ne bi bilo zasnovano samo na rezultatima s takmičenja ili impresijama, neophodno je stalno primjenjivati nove metode za njihovo prepoznavanje. U određenom području nužna je prirodna predispozicija za postizanje izuzetnih rezultata, ali ona nije i dovoljan uslov. Poznato je da na kreativno ponašanje pojedinca utiče genetika, ali sve se više razmišlja i o uticaju okruženja, atmosfere u kući i školi, zajednici u kojoj živimo…”, konstatuje se u Programu.\nEdukacija za rad s talentovanim učenicima treba da započne još na nastavničkim fakultetima, a dalje usavršavanje trebalo bi da teče preko uspostavljenog sistema kontinuiranog profesionalnog razvoja.\nPET MILIONA EURA ZA TALENTE\nU narednom periodu trebalo bi dodatno unaprijediti sadržaje namijenjene nastavnicima, pedagozima, psiholozima, mentorima, koji se bave talentovanim učenicima, uz kontinuiranu obuku.\n„Osobe koje prije ili kasnije načine kreativne prodore, skloni su od najranijih dana da budu istraživači, inovatori i mislioci. Često se ovaj avanturizam tumači kao neposlušnost, mada oni srećniji mislioci od nastavnika ili vršnjaka dobijaju neki vid ohrabrenja za svoje eksperimentisanje“\nProgramom su predviđena i sredstva za realizaciju u iznosu 5.125.000 eura koja će biti obezbijeđena kroz budžete instutucija.\n“Ukoliko se obezbijede dodatna finansijska sredstva Ministrstvo prosvjete će uraditi eksternuevaluaciju dokumenta sa ciljem objektivne procjene učinka ovog Programa čiji nalazi će biti uvršteni u finalni izvještaj”, navodi se između ostalog u Programu.\nTagged: Danilovgrad, istraživački centar Danilovgrad, Ministarstvo prosvjete, talenti


Tači odložio na neodređeno izbore za gradonačelnika Podujeva\nPredsednik Kosova Hašim Tači u skladu sa ustavnim ovlašćenjima danas je odlučio da odloži na neodređeno vreme izbore za gradonačelnika opštine Podujevo zbog pandemije korona virusom, saopšteno je iz kabineta kosovskog predsednika.\nCIK Kosova utvrdio agendu aktivnosti za izbor gradonačelnika Podujeva\nCentralna izborna komisija Kosova (CIK) utvrdila je danas rokove i aktivnosti u organizaciji vanrednih izbora za gradonačelnika opštine Podujevo, nakon što je aktuelni gradonačelnik izabran za ministra unutrašnjih poslova Kosova.\nKonačni rezultati: Samoopredeljenje pobednik prevremenih parlamentarnih izbora Kosova\nCentralna izborna komisija (CIK) potvrdila je danas rezultate prevremenih parlamentarnih izbora na Kosovu održanih 6. oktobra prema kojima je pobednik izbora pokret Samoopredeljenje sa 221.001 glasova ili 26.27 odsto.\nCIK: Okončano prebrojavanje svih glasačkih mesta\nU centru za brojanje i rezultata Centralne izborne komisije (CIK) završeno je ponovno brojanje 1.407 glasačkih mesta, potvrdio je za medije portparol CIK-a, Valjmir Eljezi.\n07.11.2019 | 11:58h ► 12:26h Priština\nAko ne bude žalbi, sutra konačni rezultati izbora na Kosovu\nCentralna izborna komisija (CIK) Kosova saopštila je da će konačne rezultate vanrednih parlamentarnih izbora, održanih 6. oktobra, objaviti sutra ukoliko nakon prebrojavanja glasova iz dijaspore, ne bude prigovora Izbornom panelu za žalbe i...


Predstavnici Misije OSCE-a u Bosni i Hercegovini i Ureda Vijeća Evrope u Sarajevu danas su se sastali sa Koordinacijom tužilaca i Visokim sudskim i tužilačkim vijećem BiH (VSTV) kako bi dogovorili buduće zajedničke aktivnosti, kojima je cilj unapređenje istražnih postupaka i procesuiranja predmeta izborne prevare. Takođe su razgovarali o efikasnoj koordinaciji između Centralne izborne komisije BiH (CIK) i nadležnih tužilaštava i sudova širom BiH.\nCilj aktivnosti o kojima je bilo riječi je razmjena iskustava između službenika CIK-a s jedne i tužilaca, sudija i policijskih službenika s druge strane, uz detaljnu analizu procesuiranja predmeta izborne prevare, od podnošenja krivične prijave, do vođenja istražnog postupka, glavnog pretresa, te donošenja presude i eventualnog žalbenog postupka.\nPredstavnici VSTV-a i Koordinacije tužilaca pozdravili su ovu inicijativu i iskazali snažnu podršku i punu spremnost za provedbu najavljenih aktivnosti.\nOve aktivnosti odražavaju kontinuirane napore Misije OSCE-a u BiH da, zajedno sa ODIHR-om pomogne institucijama u BiH da ojačaju integritet bosanskohercegovačkog izbornog procesa.\nBajram u domu porodice Dizdarević: Važno je sačuvati tradiciju...


“W&E School” u OŠ Edhem Mulabdić – Vaš obnovljivi izvor informacija – Energis\n“W&E School” u OŠ Edhem Mulabdić\nIn Škola energije i otpada\nUz podrsku Američke ambasade u BiH , Centar za edukaciju i podizanje svijesti o potrebi povecanja energetske efikasnosti – Energis zajedno sa partnerom Sarajevskom regionalnom razvojnom agencijom – SERDA zapoceo je projekat “W&E School”. Prvu edukaciju o energetskoj efikasnosti i upravljanje otpadom odrzali smo u osnovnoj skoli Edhem Mulabdic za treci i cetvrti razred. Djecu\nPrvu edukaciju o energetskoj efikasnosti i upravljanje otpadom odrzali smo u osnovnoj skoli Edhem Mulabdic za treci i cetvrti razred.\nDjecu smo upoznali sa osnovama obnovljivih izvora energije, energetskoj efikasnosti, te upranje otpadom. Djeca su takodjer dobili poklon pakete sa edukativnim materijalima, a nastavnicima smo podijelili dodatne radne materijale koje ce iskoristiti na narednim casovima.


“Treće rešenje” za Kosovo\nGlavne poruke ministarskog sastanka u Briselu za Beograd su veoma važne. One potvrđuju teritorijalni intergritet Srbije i Crne Gore kao i da ne dolazi u obzir promena granica, izjavio je za Radio Slobodna Evropa pomoćnik ministra inostranih poslova Ognjen Pribićević. Po njegovom mišljenju najvažnije je u ovom momentu da Beograd postane deo procesa iznalaženja rešenja za Kosovo.\n“Što se tiče strategije mislim da se ona uobličava. To podrazumeva pre svega stav da nema promena granica i da se radi intenzivno na primeni decentralizacije i zaštite manjina. Znači, to su neke stvari o kojima u poslednje vreme govore i predsednik Tadić i premijer Koštunica i ministar Drašković. Tako da se negde tu zapravo već i nalazi ta naša strategija vezana za Kosovo i mislim da je ključno da budemo deo tog procesa jer bi najgore bilo da budemo isključeni ili sami sebe da isključimo iz tog procesa.”\nVlada Srbije s pažnjom analizira zaključak ministara inostranih poslova o Kosovu, jer i mi želimo da rešenje problema bude u funkciji evropskih integracija, kaže vicepremijer Miroljub Labus.\n“Želeli bi da Vlada Republike Srbije bude aktivan partner u svim budućim pregovorima i u rešavanju definitivno, i pitanje standarda, i pitanje statusa i želimo sasvim sigurno da ovo pitanje rešimo u okviru opšteg približavanja naše države Evropskoj uniji.”\nPredsednik skupštinskog Odbora za Kosovo i Metohiju Dušan Proroković komentariše stav ministarskog zaključka da se južna pokrajina ne može više vratiti u status koji je imala do NATO intervencije 1999, kao činjenicu koju je u saglasnosti sa svim realnim opcijama.\n“Na ovaj način Brisel, mislim da je rekao da želi da razgovara o jednoj suštinskoj i širokoj autonomiji za Kosovu u okviru Srbije i državne zajednice Srbije i Crne Gore što i jeste bio stav Srbije, i ono što je još bitnije jeste da je rečeno da ta suštinska autonomija u kojoj se bude razgovaralo mora biti na tragu Rezolucije 1244. U ovom poslu, u ovoj stvari, mislim da će Brisel imati velikog partnera u Beogradu jer se naši stavovi posle dužeg vremena itekako podudaraju.”\nU očima predsednika Koordinacionog centra za Kosovo i Metohiju Nebojše Čovića, ministarsko saopštenje predstavlja veliku šansu koja mora biti iskorišćena.\n“U ambijentu koji je išao po inerciji i maltene nas sve doveo do toga da imate izbor ili će biti nezavisno, ili će biti nasilje. E to je juče u saopštenju EU sklonjeno. Ono se nalazi u okvirima pristupa koji je i sa naše strane podržan, to je normalizacija života na prostoru Kosova i Metohije, povratak ljudi na prostoru Kosova i Metohije, naravno izgradnja institucija u pokrajini i harmonizacija svih onih akata, zakona u smislu evropskih intergaracionih procesa ali dvostruka harmonizacija. Harmonizacija vezana za prostore Srbije a onda i harmonizacija vezana za evropske intergracije. Jednom rečju, mislim, da sada sa strane možemo da ostavimo priče vezane za tvrde granice, tvrde podele itd, već da na čitav taj proces gledamo u smislu jedinstvenog prostora koji treba da uđe u Evropsku uniju.”\nJedan od lidera kosovskih Srba Oliver Ivanović smatra da i zaključak ministara inostranih poslova zemalja Evropske unije nagoveštava da će se već ove godine razgovarati o konačnom statusu Kosova.\n“Poslednji samit ministara inostranih poslova članica Evropske unije ukazao je na to da će se standradi kao tema još dugo vrteti u političkim krugovima. Međutim, pitanje otvaranja konačnog statusa je po meni definitivno rešeno i eventualno pomeranje do kraja godine bi moglo da se dogodi ukoliko bi se Haški tribunal jasno izjasnio vezano za optužnicu premijera Haradinaja. Ako do te optužnice ne dođe u skorije vreme onda mislim da juni ili juli mesec započeti razgovori o konačnom statusu.”\nPostizanje standarda u položaju svih grupacija je neophodno ali oni ne smeju biti sredstvo za postizanje priča o konačnom statusu, poručuje Oliver Ivanović.\n“Naprotiv, oni su jedan opšti zahtev da se poboljšaju uslovi života svih koji dole žive posebno Srba jer su Srbi dole ugrožena etnička zajednica.”\nStav ministara inostranih poslova Evropske unije, poruka je i albanskoj i srpskoj strani da moraju da odustanu od makstimalističkih zahteva, od nezavisnosti s jedne i autonomije s druge strane. Dušan Janjić:\n“U suštini treba tražiti neko treće rešenje. Evropska unija bi najviše volela kad bi to treće rešenje bilo proces pregovaranja o budućem statusu unutar evropske perspektive. Oni će ga zvati standardi i status. Beograd može da ga zove i UN protektorat, a Albanici će ga verovatno zvati uslovna nezavisnost.”


Fanatec i PlayStation prave novi volan za Gran Turismo 7 - EmuGlx\nMladen Tapavički — 14. July 2021.\nPosle 20 godina bliske saradnje sa Logitech-om, PlayStation i njihov veliki studijo Polyphony Digital su spremni za novu generaciju volana.\nTokom prethodne dve decenije, Logitech je PlayStation igračima nudio širok spektar volana sa detaljnim force feedback efektom koji su povećavali silu malog motora do volana preko sistema kaiša ili metalnih zupčanika. Počevši sa legendarnim volanom Driving Force GT pa sve do nedavnog modela G29, Logitech je uspeo da izvuče maksimum iz sistema sa zupčanicima, i ostao je prevaziđen sa par Thrustmaster modela volana koji su bili korišćeni na svim nedavnim eSports turnirima igre Gran Turismo Sport.\nNovina koju će Fanatec doneti će ipak podići nivo osećaja vožnje na potpuno drugi nivo sa implementacijom prvog jeftinog “direct drive” sistema u kojem je volan direktno povezan na osovinu električnog motora. Ovaj sistem se proslavio u PC simulacijama vožne sa mogućnošću reprodukovanja veoma jakih sila rotacije, mikro pokreta, i ubedljivo najboljeg osećaja vožnje u igrama koje podržavaju napredni sistem force feedback-a. Nažalost, svi ovakvi modeli volana godinama bili dostupni po cenama većim od 1000 evra. Nedavno izdat Fanatec CSL DD predstavlja prvi direct drive volan koji je napravljen da spusti cenu hardvera na prihvatljiv nivo (samim time maltene eliminišući potrebu da PC igrači ozbiljno razmišljaju da kupe bilo koji drugi volan!), ali čuvajući svu snagu i mikro pokrete električnog motora koji čine ove volane tako impresivnim za korišćenje.\nOficijelne vesti o tačnoj konfiguraciji novog Fanatec volana za PlayStation 4 i 5 konzole će biti objavljene u narednim nedeljama.\nTags: FanatecGran Turismo 7GTGT SportGT7LogitechPlayStationPlayStation 4PlayStation 5PS4PS5volan\nNext post ZELENA JE NOVA CRNA - Gejmerske kompanije se okreću prirodi\nPrevious post Prvi trejler za The Witcher: Nightmare of the Wolf\nSquare Enix EA SEGA 2017 MP Izdvajamo 2015 Xbox PC Nintendo Switch Anime Sony 2019 Xbox Series X/S Coop Activision Indie PS5 JRPG 2021 UbiSoft trejler 2022 online Nintendo PS4 2020 Electronic Arts PlayStation 5 Playstation 3 Steam PlayStation 4 Switch Avantura Akcija FPS DLC Xbox 360 Open-World Capcom 2018 2016 RPG Xbox One PlayStation


Knjige „Ruskog slova“ na poklon Biblioteci i KPD „Karpati“ | Oko Nas\nKnjige „Ruskog slova“ na poklon Biblioteci i KPD „Karpati“\n16/11/2017 Oko nas\nU okviru 24. Kulturne manifestacije „Kosteljnikova jesen“ koja je ove godine posvećena knjizi, Novinsko-izdavačka ustanova „Ruske slovo“ iz Novog Sada darivala je po 150 svojih izdanja Narodnoj biblioteci „Danilo Kiš“ i Kulturno-prosvetnom društvu „Karpati“.\nOdluku o poklonu doneo je Upravni odbor ove ustanove, sa ciljem da bi što više knjiga bilo dostupno čitaocima. Knjige raznih žanrova i za razne uzraste biće darivane školama, bibliotekama i drugim institucijama u većini mesta gde žive Rusini.\nKako je istakla direktorica NIU „Ruske slovo“ Martica Tamaš, reč je o literaturi koja je objavljena poslednjih godina, najnovija izdanja, poznata prozna i poetska dela, dramski tekstovi, a pored umetničke literature, tu su i knjige iz oblasti istoriografije i književne kritike.\nNa poklonu su zahvalili predsednik Društva „Karpati“ Dejan Zahorjanski i direktorka Narodne biblioteke „Danilo Kiš“ Milijana Radovanovič koja je ovom prilikom istakla da je svaka knjiga dobrodošla na police ove Biblioteke, da će svaka naći svoje mesto i svoje korisnike, jer „knjiga živi u rukama čitalaca“.\nPrethodni članakMehanizacija spremna za zimsku sezonuSledeći članakBesplatni pregledi ove nedelje u OBV


Povezivanje klasičnog SharePoint sajta tima sistema u novu Office 365 grupu - Office podrška\nPovezivanje klasičnog SharePoint sajta tima sistema u novu Office 365 grupu\nAdministrator kolekcije lokacija može da poveže postojeću SharePoint sajt tima sa novom Office 365 grupom. Ova veza pomaže da se poboljša produktivnost tima pomoću sadržaja i resursa Office 365 grupe. Ovi resursi spadaju u sledeće:\nJedan deljeni identitet deljene grupe sa povezanom životnog ciklusa i smernicama za Office 365 resurse\nAdministrator kolekcije lokacija može da poveže postojeću kolekciju lokacija tima u Office 365 grupu. To uključuje popularne klasične predloške, kao što je klasični predložak tima (STS # 0) i predložak zajednice (zajednica # 0) koje ne možete da povežete sa Office 365 grupom, uključujući:\nTakođe nije moguće povezati podlokacije ili "/sites/contenttypihub" sa novim Office 365 grupama. Nakon povezivanja sa grupom, postojeća lokacija tima čuva isti URL, postavke i dozvole. Administrator može da doda druge vlasnike i članove povezanom grupi.\nSavet: Možete da koristite alatku spremnost za modernizaciju za generisanje izveštaja o kolekcijama lokacija u zakupcu, uključujući informacije o lokacijama koje su spremne za povezivanje sa Office 365 grupama. Izveštaj će identifikovati i te kolekcije lokacija koje će možda morati da budu povezane sa Office 365 grupama.\nVažno: Ako SharePoint administrator Omogući ovu funkciju, vlasnici lokacije mogu da započnete proces povezivanja sa novom Office 365 grupom. Više informacija potražite u članku Omogućavanje ili sprečavanje kolekcije kolekcija lokacija da povežu klasične lokacije tima sa novim Office 365 grupama.\nKada je postojeća SharePoint lokacija tima povezana sa novom Office 365 grupom, njegova URL adresa, postavke i dozvole se ne menjaju. To znači da vlasnici lokacija, članovi i posetioci mogu da nastave da rade bez prekida. Dok se postojeće stranice ne ažuriraju automatski, možete da počnete da modernizuje sajt tima. To znači da se postojeće stranice ne menjaju, ali se dodaje nova savremena matična stranica tima. Karika do prethodne matične stranice dodata je u navigaciju sajta u okviru "Home" na levoj traci za navigaciju. Ova karika do vaše prethodne matične stranice je tamo ako želite da premestite prilagođavanja na novu stranicu modernog sajta tima. Pored toga, možete da kreirate nove stranice i čak napravite jednu od ovih novih stranica na matičnoj stranici sajta.\nViše informacija potražite u članku bolje rad uz SharePoint lokacije tima Office 365 App integracije i Saznajte više o Office 365 grupama.\nPovezivanje postojeće veb sajta sa novom Office 365 grupom\nOtvorite meni postavke u zaglavlju navigacije najvišeg apartmana i kliknite na dugme Poveži se sa novom Office 365 grupom.\nPojavljuje se iskustvo kreiranja grupe. Opcionalno ažurirajte ime grupe i pseudonim e-pošte, a zatim izaberite privatnost i klasifikaciju grupe (ako je omogućen u zakupcu). Zatim izaberite stavku Poveži grupu. Više informacija o kreiranju grupe i postavkama potražite u članku Saznajte više o Office 365 grupama.\nNapomena: Kada se bezbednosne grupe na sajtu tima povežu sa Office 365 grupom, pojavljuje se upozorenje koje kaže da treba da dodate svakog člana pojedinačno u nove članove grupe. Ovo pruža ovim članovima pristup drugim grupnom učitanjem.\nOve grupe podržavaju ugnežđene članstvo, kao što su Azure Active Directory grupe ili Office 365 bezbednosne grupe.\nOffice 365 Grupisanje\nOve uloge ne podržavaju ugnežđene članstvo, kao što su Azure Active Directory grupe ili Office 365 bezbednosne grupe. Kada dodate korisnike u ove uloge, oni se automatski dodaju u srodne grupe dozvola za kolekciju lokacija: vlasnici grupe postaju vlasnici lokacija i članovi grupe postaju članovi lokacija.\nKada povežete postojeću sajt tima sa novom Office 365 grupom, dešavaju se sledeće promene dozvola:\nSharePoint Online će predložiti korisnike da se dodaju vlasnicima grupe i grupi članovi grupe na osnovu trenutnih korisnika. Ako grupe dozvola za sajt sadrže bezbednosne grupe ili Azure Active Directory grupe, SharePoint Online ne može da predloži članove grupe na osnovu sadržaja ovih grupa – morate ručno da ih dodate u grupu.\nOmogućite korisnicima da povezuju klasične lokacije tima sa novim Office 365 grupama


Laguna - Bukmarker - Marčelo oduševio Sarajlije - Knjige o kojima se priča\nU sarajevskoj knjižari Kultura, 20. novembra, održana je promocija i potpisivanje knjige srpskog muzičara i pisca Marka Šelića Marčela.\nSat vremena pre najavljenog potpisivanja knjigoalbuma u knjižari Kultura (Alta Shopping Center) Marčelovi fanovi su već čekali u redu. Veliki broj je došao sa ranije kupljenim primerkom knjige i albuma. Svi posetioci bili su oduševljeni njegovim dolaskom.\nRegionalno poznati reper otkrio je kako se nosi sa uspehom svog novog dela koje uključuje album i knjigu „Napet šou“, te kako muzičari kao on treba da se nose sa pozitivnim, ali i negativnim kritikama.\n„Poslednja dva meseca dešava se toliko toga da smo ekipa i ja zaista zatečeni jer nismo imali nikakva očekivanja niti slobodnog vremena da o tome razmišljamo. Mi smo zaista do poslednjeg časa radili na ovome – reč je o duplom poslu, o knjigoalbumu, pa se sav zamislivi posao oko jednog samo udvostručio. Tako da smo iz radoholičarske agonije izleteli direktno u ’šou’ ovoga što se dešava“, rekao je Marčelo, dodavši da je trenutno u svojevrsnoj turneji po celom regionu.\n„Stalno smo negde po Srbiji i susednim zemljama. Putujem s mesta na mesto i zatičem slične reakcije i veoma mi je drago zbog toga. Ipak, to ponešto govori o tome sa čime se ljudi suočavaju svakodnevno, jer to nije knjiga za plažu niti muzika za žurku. Prema tome, ovakav odziv i interesovanje, osim poverenja, mislim da ima veze s tim kako se ljudi trenutno osećaju u svojoj svakodnevici“, objasnio je Marčelo.\nKnjiga „Napet šou“ zapravo je zbirka eseja na teme kojima se Marčelo bavi u tekstovima pesama sa novog albuma. U esejima on se dotiče svojevrsnog preseka loše strane današnjeg društva koje oslikava u 19 novih muzičkih dela.\nDruženje je proteklo odlično. Pozitivne kritike i razmenjivanje komentara, te slikanje sa Marčelom usrećili su veliki broj mladih, ali i starijih osoba koje prate i cene Marčelov rad.


Potpisani ugovori sa stručnim štabom ,,A“ selekcije - Fudbalski savez Crne Gore\nPotpisani ugovori sa stručnim štabom ,,A“ selekcije\n27. decembar 2017., 11:55\nProdužena saradnja sa selektorom i stručnim štabom ,,A“ selekcije.\nGeneralni sekretar FSCG Momir Đurđevac i selektor seniorske reprezentacije Ljubiša Tumbaković potpisali su danas ugovor koji će važiti u naredne dvije godine, odnosno do kraja kvalifikacija za Evropsko prvenstvo 2020. godine. U slučaju plasmana na EP, saradnja će biti automastki produžena.\nUgovori su potpisani i sa članovima Tumbakovićevog stručnog štaba - Zoranom Mirkovićem, Aleksandrom Jankovićem, Miodragom Džudovićem i Dragojem Lekovićem. Time je u djelo sprovedena odluka Izvršnog odbora FSCG od 25. decembra.\nTumbaković je funkciju selektora Crne Gore preuzeo početkom 2015. godine i uspješno je vodio ,,sokole“ u kvalifikacijama za Svjetsko prvenstvo, tokom kojih je Crna Gora bila u igri za plasman na Mundijal bila je do samog finiša ciklusa.\n,,A“ reprezentaciju naredne godine očekuju mečevi u UEFA Ligi nacija, a Crna Gora će na žrijebu u Lozani 24. januara saznati sa kim će igrati u grupnoj fazi.\nU utorak III sjednica Izvršnog odbora\nTreća sjednica Izvršnog odbora Fudbalskog saveza Crne Gore održaće se u utorak, 26. juna 2018...\nOkupljanje kandidata za U-19 futsal reprezentciju\nU dvorani SC ,,Nikšić“ danas je održano prvo okupljanje igrača koji će biti baza za formiranje U-19...


Tužilaštvo BiH intenzivno sarađuje sa Tužilaštvom za ratne zločine Republike Srbije u ovoj istrazi i pruža pomoć kolegama iz Srbije u rasvjetljavanju ratnog zločina otmice i ubistva putnika bošnjačke nacionalnosti, državljana Srbije koji su oteti iz voza u Štrpcima 1993. godine.\nZajednička saradnja na osnovu Protokola o saradnji koji je potpisan između dvaju tužilaštava, nastavit će se i u budućnosti u pravcu što bržeg otkrivanja i krivičnog procesuiranja odgovornih za ovaj zločin.\nOvim putem Tužilaštvo BiH iskazuje punu podršku kolegama iz Srbije u radu na rasvjetljavanju ovog teškog zločina.\nU nastavku prilažemo saopštenje za javnost Tužilaštva za ratne zločine Republike Srbije:\nPretnje tužiocima, policajcima i svedocima u predmetu “Štrpci”\nTužiocima i policajcima koji rade na predmetu „Štrpci“, kao i svedocima otmice putnika iz voza Beograd-Bar februara 1993.godine, upućene su ozbiljne pretnje od strane pripadnika Boračke organizacije „Višegrad“.\nU saopštenjima i na lokalnim medijima danima se objavljuju dezinformacije o kidnapovanjima svedoka i njihove dece tokom noći, o „višemesečnom neovlaštenom i nazakonitom vršljanju“ po Višegradu i tom prilikom zaprećeno je i „samoorganizovanjem“ ako ne obustave ovu „prljavu igru“.\nPretnjama i optužbama na račun tužilaca i policije Srbije i BiH zbog aktivnosti koje se sprovode na terenu, u javnost se upućuju pretnje u pokušaju da se skrene pažnja sa eventualne sopstvene odgovornosti nekih pripadnika boračke organizacije zbog ratnog zločina na teritoriji opštine Višegrad, kada je ubijeno najmanje 19 civila.\nZahvaljujući regionalnoj saradnji i sporazumima o ustupanju dokaza potpisanih između Tužilaštva za ratne zločine i Tužilaštva BiH odnosno Vrhovnog državnog tužilaštva Crne Gore, tužioci i policajci su u ovom predmetu došli do materijala i dokaza koji će pomoći da se posle 22 godine rasvetli slučaj otmice putnika iz voza u stanici Štrpci.\nOvakvi napadi na tužioca, policajce i svedoke predstavljaju nedvosmislen pokušaj ometanja postupka.


Најава јавног позива за нво у оквиру РеЛОаД пројекта | Opština Rudo\nNajava javnog poziva za nvo u okviru ReLOaD projekta\n23. februar 2018. 488 pregleda\nOpština Rudo je jedna od 22 opštine koje su nakon sprovedenog javnog poziva odabrane da učestvuje u ReLOaD projektu.\nPredstavnici ReLOaD projekta, u srijedu su posjetili opštinu Rudo i sa zainteresovanim predstavnicima udruženja razgovarali o pozivu i temama javnog poziva, koji će od 27. februara biti otvoren za nevladine organizacije.\nNa sastanku su razmatrana sva pitanja i nedoumice u vezi sa pozivom i o podršci koja će biti obezbjeđena kako bi se organizacije sa prostora opštine Rudo što bolje pripremile za poziv i povukle više sredstava iz fonda. Poziv će biti otvoren četiri sedmice u okviru kojih će biti organizovana dvodnevna obuka za zainteresovane NVO i info dani.\nZa uspješnost povlačenja sredstava presudan je kvalitet projekta, te će samo oni koji ispune zahtjevne kriterijume biti podržani, istaknuto je na sastanku.\nRepublički štab produžio mjere do 17. avgusta


24 stvari koje su obeležile 2020. godinu | Košarka24\n24 stvari koje su obeležile 2020. godinu\nABA, ABA 2, Domaće, Evrokup, Evroliga, Evropa, KLS, NBA, Ostale lige, Reprezentacije, Zanimljivosti\nPrethodna godina bila je veoma burna, teška, izazovna, naporna, drugačija, nazovite kako hoćete, ali je bilo košarke, utakmica, transfera, dostignuća ali i nekih tužnih stvari po kojima ćemo pamtiti 2020. godinu. Košarka24 predstavlja vam 24 stvari koje su obeležile košarkašku godinu za nama.\nŽivot na celoj planeti pogođen je pojavom koronavirusa, a velike promene desile su se i u košarci. Bilo je smrtnih slučajeva, takmičenja su otkazivana, kalendari izmenjeni, tribine ispražnjene, prihodi smanjeni… Pandemija je na nekin način bila deo većine stvari koje su obeležile godinu.\n2. Pogibija Kobija Brajanta\nTragedija na početku godine kao da je najavila težak period koji će uslediti. Kobi Brajant poginuo je 26. januara padu helikoptera zajedno sa ćerkom Đianom i još sedam osoba. Košarkaški svet žestoko je pogođen ovim gubitkom, a usledilo je odavanje počasti od strane igrača, klubova i takmičenja, a Kobijeva zaostavština nastavlja da živi.\n3. NBA babl\nČim je NBA prekinula takmičenje sa pojavom virusa kod Rudija Gobera, tražio se način kako da se liga nastavi. Ambicizoni plan da se sezona završi u Dizni svetu nadomak Orlanda najpre je delovao čudno, ali je sproveden savršeno. Organizacija celog kompleksa i novog sistema”balona” je bila na najvišem nivou, sa posebnim merama, izolacijom, a istovremeno sa pažnjom usmerenom na dobrobit igrača. Velika pobeda je činjenica da nije bilo zaraženih u samom, ali i da je košarka bila na visokom nivou i u prvom planu. Završetak sezone obeležen je i odjekom rasnih tenzija u držav, desio se i kratak štrajk igrača koji su bili revoltirani, a NBA je podržala aktivizam za prava Afroamerikanaca kao i učešće na kasnijim izborima.\n4. Ostali evropski bablovi\nOsim NBA lige, bilo je još takmičenja koja su pronašla način da završe prethodne sezone. Termini “balon”, “mehur” ili “babl” postali su deo “nove normalnosti” kao rešenje da se takmičenja ne obustave. U takvim uslovima tokom leta najbolje su se snašli Baskonija u Španiji, Alba u Nemačkoj, Makabi u Izraelu, a neki od tadašnjih principa i mera korišćeni su i u ligama koje su počele od jeseni. Ina ovim prostorima uveden je “balon” jer će se ABA2 liga ove sezone odigrati kroz četiri turnira, a prvi je održan u novembru na Zlatiboru.\n5. Drugačiji Ol star i draft\nIz ove perspektive, NBA Ol star u Čikagu izglda toliko daleko, kao da se nije desio u prošloj godini. Kao jedan od poslednjih velikih događaja sa publikom, osobenost utakmice svih zvezda je u tome što se prvi put odigrala sa novim pravilima – poslednja četvrtina se nije igrala na merenje vremena, već se igralo na broj poena koji je trebalo dostići, odnosno do zbira broja poena koji je skupio tim koji vodi plus 24 u čast Kobija Brajanta. Meseci koji su usledili doneli su ogromne promene i pomeranja kalendara, pa je tako i draft održan u novembru, bez prilike da se igrači provere u neposrednom kontaktu već samo kroz on lajn intervjue. Kao prvi pik od strane Minesote izabran je Entoni Edvards, a pažnju je privukao i mladi srpski reprezentativac Aleksej Pokuševski kog je Oklahoma uzela sa 16. mesta.\n6. Odlazak Trinkijerija\nItalijanski stručnjak Andrea Trinkijeri je u svojoj drugoj sezoni na klupi Partizana odlično napredovao ka trofejima i Evroligi. Crno – beli su podigli su pehar u Kupu Radivoja Koraća, bili su prvi u ABA ligi sa skorom 17/4 i u četvrtfinalu Evrokupa imali prednost domaćeg terena. Sve je prekinula pandemija koronavirusa, a tokom pauze stiglo je još jedno razočaranje. Italijan je napustio Partizan i seo na klupu Bajerna koji pruža odlične partije i pri vrhu je evroligaške tabele.\n7. Last Dance dokumentarac\nKarantinske dane kada nije bilo utakmica osvežilo je emitovanje dokumentarne serije “Poslednji ples” o dinastiji Čikago Bulsa sa fokusom na sezonu 1997/98 i Majkla Džordana kao glavnog aktera. Kroz 10 epizoda prikazano je nastajanje možda najčuvenijeg tima sa najboljim igračem sveta u vrhunskoj produkciji sa prvi put viđenim snimcima iz te poslednje sezone. Svake nedelje željno su se iščekivale nove epizode, a zanimljive su bile i reakcije javnosti.\n8. Neuspešni Šćepanović i Obradović\nIgračke legende Partizana i Crvene zvezde nisu se dugo zadržale na klupama svojih timova. Vlado Šćepanović je kao naslednik Trinkijerija dobio poverenje, ali je od starta nije sve štimalo, dok je Saša Obradović na velika vrata došao u svoj klub ali nakon solidnog početka sezone usledila kriza.\n9. Titula Lejkersa\nLos Anđeles Lejkersi su se najbolje snašli u uslovima balona i zasluženo osvojili 17. titulu izjednačivši se sa Bostonom, a trijumf je naravno posvećen pokojnom Kobiju. Redom su pobeđivali Portland, Hjuston, Denver i Majami, a osim četvrte titule u karijeri Lebron Džejms je četvrti put osvojio i nagradu za najkorisnijeg igrača finala. Odličnu tandemsku saradnju je ostvario sa Entonijem Dejvisom, a svi ostali igrači su dobro odradili svoje uloge. I prelazni rok pred novu sezonu je dobro odrađen, stiče se utisak da su Lejkersi još jači i krenuli su u odbranu titule.\n10. Srbija i region bez šampiona\nNa proleće su Evroliga i Evrokup odlučili da nastave sa takmičenjem pa su ostali bez šampiona za 2020. godinu. Usledila je ista odluka i ABA lige, kao i Košarkaške lige Srbije, pa je tako jedini domaći trofej u sezoni osvojio Partizan pobedivši Crvenu zvezdu u Kupu Radivoja Koraća. Borac iz Čačka imao je sjajnu sezonu sa 43 pobede iz 48 utakmica, 20/2 u ABA2 i 23/3 u KLS-u, nije je završio potvrdom trofeja na terenu, ali je nagrađen pozivnicom za prvu ABA ligu.\n11. Prelazak Bogdana u Atlantu\nIako je u jednom momentu delovalo da će se Bogdan Bogdanović priključiti Milvokiju, srpski reprezentativac je ipak karijeru nastavio u Atlanti posle tri godine u Sakramentu bez plej – ofa. Talentovano jezgro Hoksa koje vodi Tre Jang uz nekoliko iskusnih pojačanja, solidno igra na početku nove sezone čemu i Bogdanović daje svoj doprinos.\n12. Dolazak Kokoškova u Fener\nPosle 21 godine u Americi, Igor Kokoškov je preuzeo evropski tim, i to velikana Fenerbahče nakon odlaska Željka Obradovića koji je ispunio misiju osvajanja Evrolige. Međutim prvi Evropljanin koji je bio glavni trener NBA tima i prvak Evrope sa Slovenijom, između ostalog, ima problema u prvom delu sezone jer Fener nije blizu vrha tabele. Ipak, rukovodstvo istanbulskog kluba ima poverenja u srpskog stručlnjaka i očekuje bolje rezultate u budućnosti.\n13. Prozori reprezentacije\nU 2020. godini Kokoškov je debitovao i kao selektor reprezentacije Srbije. U februarskom prozoru najpre je pobeđena Finska, ali je koji dan kasnije Gruzija iznenadila u Beogradu. Ipak, još veće iznenađenje desilo se novembru tokom prozora koji je organizovan u balon turniru zbog pandemijskih okolnosti. Srbija je izgubila od Švajcarske sa braćom Mlađan, ali je utisak popravljen drugom pobedom protiv domaćina Finske, pa će u narednom prozoru protiv ekipa koje su pobedile Srbiju biti nova šansa da se obezbedi plasman na Evrobasket.\n14. Prekinut pohod Efesa\nU momentu prekida sezone Efes je u Evroligi bio prvi sa skorom 24/4. Niko ne garantuje da bi ekipa predvođena Šejnom Larkinom osvojila titulu evropskog šampiona, ali su bili na dobrom putu, možda i najboljem u klupskoj istoriji. Od nastavka, tim Ergina Atamana ne beleži rezultate kao u prošloj sezoni, u prvom planu su ponovo CSKA, Real Madrid, Barselona, pa Efes izgleda kao jedan od najvećih gubitnika pandemije.\n15. Megini visoki igrači\nDejan Milojević je u Megi završio svoju uspešnu eru, a za njegovog naslednika postavljen je Vlade Jovanović. Tradicija stvaranja mladih igrača, naročito visokih po kojoj su postali poznati kako klub, tako i trener, nastavljena je ove sezone sa Markom Simonovićem, koji igra drugu sezonu u roze dresu, i Filipom Petruševim, “rukijem” sa Gonzage. Megin tandem je na prvom i trećem mestu liste najkorisnijih igrača lige, a i ekipa se trenutno nalazi u konkurenciji za plej of.\n16. Povratak Radonjića\nSaša Obradović nije dočekao huk navijača, a na njegovo mesto se vratio neko ko je navijačima doneo mnogo radosti od 2013. do 2017. godine. Dejan Radonjić je posle epizode u Bajernu ponovo u Zvezdi sa kojom je osvojio devet trofeja i imaće zadatak da popravi sezonu u kojoj su šanse za evroligaški plej of veoma male, a odbrana titule u ABA ligi dosta neizvesnija.\n17. Jači KLS\nKošarkaška liga Srbije proširena je na 16 klubova pred novu sezonu, a prva polovina takmičenja i pored svih problema sa koronavirusom donela je veći kvalitet, zbog brojnih igrača koji nisu otišli u inostranstvo, veterana koji su doneli iskustvo, ali i novih talenata koji obećavaju.\n18. Jokić i 1:3\nNBA mehur pokazao je da su Nikola Jokić i Denver elita lige i da imaju potencijal za najveća dela. Postali su prvi tim koji je u jednom plej ofu dva puta pobedio u serijama u kojima je gubio sa 3:1. Izbacivanjem Jute i Klipersa došli su do finala konferencije sa Lejkersima. što se u Srbiji pomno ispratilo. Jokić se dokazao kao superstar pokazavši jedinstven kvalitet, a u novoj sezoni može se reći i da je istakao MVP kandidaturu.\n19. Raspad Klipersa i Milvokija u plej-ofu\nMilvoki je bio tim sa najboljim skorom u ligi, samim tim i favorit za osvajanje titule. Zbog kvaliteta ekipe, na sličan način su se posmatrali i Klipersi. Ipak, Baksi sa MVP-jem Janisom Adetokunbom nisu pokazali dovoljno, zaustavio ih je Majami, najprijatnije iznenađenje “babla” koji je otišao sve do velikog finala. I Klipersi su “zakazali”, pritom ne pobravši simpatije nakon izbacivanja Dalasa, sa, a izbacio ih je Denver uz izvanredne partije Nikole Jokića. Usledio je prekid saradnje sa Dokom Riversom, koji je počeo novu eru u Filadelfiji.\n20. Trofej za Burgos\nEkipa Burgosa iz istoimenog španskog grada takmiči se u profesionalnoj konkurenciji tek od 2015. godine a pet godina kasnije osvojili su svoj prvi trofej, jedini evropski koji je dodeljen u 2020. godini. Samo par meseci nakon plasmana u polufinale španske lige uz izbacivanje Real Madrida, ekipa za koju su igrali Kravić, Mekfeden, Kuk, Renfro pobedila je u FIBA ligi šampiona na finalnom turniru u Atini, koji je ipak održan u izmenjenom formatu zbog pandemije.\n21. Dobre igre Anđušića, Lučića, Micića, Nedovića\nU novoj sezoni u drugoj polovini godine nekoliko srpskih internacionalaca se ističe dobrom formom. Francuski Burg se dobro pokazao u Evrokupu, a najbolji strelac tima je Danilo Anđušić koji verovatno igra najbolju košarku u životu. Jedna od uzdanica Bajerna je Vladimir Lučić koji se nekoliko puta isticao individualnim partijama u Evroligi. Vasilije Micić u dobroj meri nastavlja sa prošlogodišnjim partijama u Efesu, a evroligaški kvalitet je dokazao i Nemanja Nedović, koji je u dresu Panatinaikosa došao i do rekorda karijere.\n22. Povreda Kleja Tompsona\nNa dan NBA drafta 2020. stigla je vest koja je razočarala košarkašku javnost. Košarkaš Gleden Stejta Klej Tompson ponovo se povredio, pšre poćetka sezone u kojoj je trebalo da se vrati na teren posle pauze zbog povrede koju je doživeo u finalu sa Torontom. Ipak Voriorsi će i ove sezone biti bez druge polovine svog udarnog bekovskog dvojca i sa brigama kako da franšizu vrate u borbu za titulu.\n23. Povratak Kevina Durenta na teren\nU dresu Bruklina Kevin Durent se vratio na teren posle godinu i po dana i povrede zadobijene u finalu sa Golden Stejtom protiv Toronta. Povratak jednog od najboljih napadača lige još je zanimljiviji jer se dešava u ambicioznom klubu sa pitanjem mogu li Durent i Irving sa trenerom Stivom Nešom voditi Netse do titule.\n24. Ponovo radi Košarka24\nJasno je da prethodna godina nije bila dobra za pokretanje novih poduhvata, ali Košarka24 nije nova stvar, već obnovljena. Za nas je ovo značajna stvar i nadamo se da ćete nas sve više pratiti u novoj godini.


SAD priznale nezavisnost Kosova - Kozarac.ba\nAmerički državni sekretar Kondoliza Rajs saopštila je da su SAD priznale jednostrano proglašenu nezavisnost Kosova i da će sa Prištinom uspostaviti diplomatske odnose.\n“SAD su zvanično priznale Kosovo kao suverenu i nezavisnu državu”, navela je Rajsova u saopštenju, dodajući da je predsjednik Džordž Buš “potvrdno odgovorio na zahtjev Kosova da se uspostave diplomatski odnosi između dvije zemlje”.\nRajsova je istakla da će “uspostavljanje diplomatskih odnosa potvrditi specijalne prijateljske veze između naroda SAD i Kosova”.\nU saopštenju se pozdravlja obećanje Prištine, sadržano u deklaraciji o nezavisnosti, da će primijeniti plan Martija Ahtisarija, prigrliti multietničnost kao osnovni princip dobre vlade i prihvatiti period međunarodnog nadzora.\nRajsova je ujedno ponovila tezu o jedinstvenosti kosovskog slučaja, koji po mišljenju zvaničnog Vašingtona ne može biti predsedan. Zbog “neobične kombinacije faktora, uključujući kontekst raspada bivše Jugoslavije, istorije etničkog čišćenja i zločina nad civilima i dužeg perioda uprave UN, kakva ne postoji ni na jednom drugom mjestu, Kosovo je poseban slučaj i ne može se gledati kao presedan ni za jednu drugu situaciju u današnjem svijetu”, ocijenila je Rajsova.\nMeđunarodna zajednica predvođena NATO-om je prije devet godina preduzela mjere da okonča” brutalne napade” na kosovske Albance, a ova “blagovremena” intervencija je, okončavši nasilje, rezultirala odlukom Savjeta bezbjednosti UN da se suspenduje vlast Beograda na Kosovu i pokrajina stavi pod upravu UN, navela je ona.\nKosovo od tada, istakla je američki državni sekretar, “gradi svoje demokratske institucije odvojeno od Beograda” a specijalni izaslanik UN Marti Ahtisari je prošle godine izradio plan za izgradnju multieteničkog Kosova i preporučio da pokrajina poslije perioda međunarodnog nadzora postane nezavisna.\n“U svijetu sukoba iz 1990-ih, nezavisnost je jedina valjana opcija za unapređenje stabilnosti u regionu”, navela je Rajsova, ponovivši da SAD podržavaju Ahtisarijev plan i da će sa svojim međunarodnim partnerima raditi na njegovoj primjeni.


Vesti online / Vesti / Ex YU / Oficiri RS osuđeni za genocid u Srebrenici\n11:32 >> 15:41h\nOficiri RS osuđeni za genocid u Srebrenici\nHaški tribunal je proglasio krivim sedmoricu oficira Vojske Republike Srpske za zločine u Srebrenici nad oko 7.000 Bošnjaka u leto 1995, a dvojica od njih - Vujadin Popović i Ljubiša Beara - osuđeni su na doživotne zatvorske kazne. Haški tribunal je danas, u obrazloženju ove presude, ponovio da je u Srebrenici počinjen genocid.\nSud je osudio Dragu Nikolića na 35 godina, Radivoja Miletića na 19 godina, Ljubomira Borovčanina na 17 godina, Milana Gveru na pet godina i Vinka Pandurevića na 13 godina zatvora.\nOsuđenima će od kazne biti odbijeno vreme koje su već proveli u zatvoru.\nBivši oficiri VRS su proglašeni krivima za genocid, istrebljenje, ubistvo, kršenje zakona i običaja ratovanja, surovo i nečovečno postupanje, terorisanje i prisilno premeštanje.\nPresude "gorki plodovi" Deklaracije o Srebrenici\nSrpska radikalna stranka ocenila je danas da presuda Haškog tribunala, kojom su Popović i Beara osuđeni na doživotnu robiju, predstavlja "prve gorke plodove" usvajanja Deklaracije o osudi zločina u Srebrenici u parlamentu Srbije.\n"U Hagu su danas dva oficira osuđena na doživotnu robiju, a pet oficira na ukupno 89 godina zatvora zbog navodnog učestvovanja u genocidu. To su prvi gorki plodovi Deklaracije o osudi zločina u Srebrenici i prezumanja odgovornosti za nešto što se nije desilo", rekao je zamenik šefa poslaničkog kluba SRS Aleksandar Martinović za skupštinskom govornicom. On je dodao da se posle takvih presuda u narednom periodu mogu očekivati "slične poruke", koje će biti "vrlo nepovoljne" po Srbiju i Republiku Srpsku.\nBorovčanin je oslobođen krivice za genocid, ali je zbog zločina protiv čovečnosti i kršenja zakona i običaja ratovanja u istočnoj Bosni osuđen na 17 godina zatvora.\nPandurević je takođe osuđen na 13 godina zatvora, ali je oslobođen optužbe za genocid.\nPretresno veće Haško tribunala je zaključilo da postoje "nesumnjivi dokazi" da je u Srebrenici počinjen genocid.\nPopović, Beara, Nikolić, Borovčanin, koji je zapovedao jedinicom specijalnom policije, i Pandurević su terećeni za učešće u zločinačkom poduhvatu koji je navodno imao za cilj ubistvo 7.000 vojno sposobnih muškaraca bosanskih muslimana iz Srebrenice.\nMiletić i Gvero su bili optuženi za zločine protiv čovečnosti i kršenja zakona i običaja ratovanja, između ostalog, ubistvo, progone, prisilno premeštanje i deportaciju.\nSva sedmorica su bili optuženi i za navodno učešće u udruženom zločinačkom poduhvatu koji je imao za cilj prisilno premeštanje muslimanskog stanovništva Srebrenice i Žepe.\nJS: Haški sud je političko telo\nPoslanik Jedinstvene Srbije Petar Petrović ocenio je danas da su presude Popoviću i Beari "još jedan dokaz da Haški tribunal nije sud u pravom smislu te reči, već političko telo". "Presuda je samo još jedan dokaz u uverenju JS da Haški tribunal nije sud u pravom smislu te reči nego političko telo, odnosno produžena ruka onih moćnika koji su rešili da osude Srbe i srpski narod za nešto što nisu učinili", rekao je Petrović novinarima u parlamentu. On je podsetio da je Haški tribunal oslobodio optužbi Ramuša Haradinaja, da je Nasera Orića osudio na samo dve godine zatvora, navodeći da te presude "nisu u ravni sa današnjim presudama". "Genocida u Srebrenici nije bilo, to je zaključila i Skupština Srbije. Bilo je zločina i oni koji su činili zločine neka odgovoraju, ali ne može da se odgovara za nameru da je učinjen zločin, nego se egzaktnim dokazima mora dokazati da je učinjeno neko krivično delo", kazao je Petrović.\nOvo suđenje je najveće do sada vođeno pred Međunarodnim krivičnim sudom za bivšu Jugoslaviju. Pretres na suđenju počeo je 14. jula 2006, a iznošenje završnih reči je okončano 15. septembra 2009. godine.\nOmerović: Podsećanje na genocid\nPoslanik Socijaldemokratske partije Meho Omerović izjavio je danas da su presude Popoviću i Bearu "samo još jedno podsećanje na istorijsku činjenicu da se u Srebrenici dogodio najveći zločin u Evropi posle Drugog svetskog rata".\n"U Srbiji još, nažalost, postoje snage, grupacije i političke stranke koje beže od ove istorijske činjenice i koje ne samo da ne žele da prihvate da je to što se desilo u Srebrenici bio genocid, nego i negiraju uopšte postojanje bilo kakvih zločina prema nekim drugim predstavnicima naroda koji su živeli na prostoru bivše SFRJ, konkretno na prostoru BiH", rekao je Omerović. On je naveo da Haški sud današnjim presudama ponovo podseća da se u Srebrenici dogodio genocid, dodajući da Srbija mora da se suoči sa "onim što jeste istina i sa nečim što je i Skupština Srbije, kroz deklaraciju koju je nedavno usvojila, prihvatila kao istorijsku činjenicu".\nEX YU Odbrana Ratka Mladića: Muslimanski borci ubrojani u žrtve\nČetvrtak 10.06.2010. 13:36\nDragi nasi heroji, branioci Srpskog naroda, hvala Vam za sve! Srpski narod Vas nikad nece zaboraviti, vecno ostajete u nasim srcima. Borci VRS su zadovoljni sto su bili pod Vasom komandom, i opet bih ako zapuca! Bog i istina je na nasoj strani, zlikovci ce biti kaznjeni kad tad, svi koji su protiv Srpskog naroda, Amin! Zivela Republika Srpska, Srbija i Srpski narod!